BESCUIT ESPECIAT PER A UNA OCASIÓ ESPECIAL\nI com no ha de ser especial que de sobte per 'arte de birlibirloque y sin un palitroque' tornen els companys expedientats que se’n anaren sancionats fa deu dies?\nL’empresa per a la qual treballe és de les poques, sinó la única, que ha suspès de treball i sou trenta-sis treballadors i treballadores i que als deu dies els ha suspès la suspensió.\nNo vos rieu que és de veres!\nO millor rieu, rieu... que l’alegria de la benvinguda d'ahir va ser l’alegria de les ocasions especials.\nI este bescuit va ser una bona manera de celebrar-ho.\nMalauradament, avui tornem a posar-nos tristos perquè han continuat amb les injustícies: Els primers companys acomiadats amb l’excusa de l'ERO hui seran fora... o això sembla.\nPerò com deia aquell film: 'No habrá paz para los malvados'\nFOTO: Mª JOSEP POQUET\n200 grams de llet evaporada\n200 grams de farina amb rent\n1/2 culleradeta de gingebre sec mòlt\n1/2 culleradeta de nou moscada mòlta\n80 grams d’oli d’oliva suau\nUna culleradeta d’essència de vainilla\n150 grams de xocolata de cobertura -jo vaig posar xocolata amb llet de cobertura-.\nFOTOS: Mª JOSEP POQUET\nCOM S’HO FEM?\n1.- Poseu a calfar el forn a 175º.\n2.- Jo he fet servir un motlle de bundt normal -d'eixos que tenen el foradet enmig-. Amb una mica d’oli, mantega o esprai l’engreixeu.\n3.- Bateu fins escumar els ous i el sucre.\n4.- Quan estiguen blanquets i escumats aboqueu l’oli i integreu\n5.- Tamiseu la farina amb la canyella, el gingebre i la nou moscada. Reserveu.\n6.- Aboqueu la culleradeta d’essència de vainilla a la llet evaporada. Reserveu.\n7.- Poseu 1/3 de la barreja de la farina a la mescla de l’ou i bateu.\n8.- Poseu la meitat de la llet amb la vainilla.\n9.- Poseu altre 1/3 de la barreja de la farina i bateu.\n10.- Poseu la resta de llet amb vainilla que us quedava i bateu.\n11.- Poseu la resta de farina amb espècies que vos queda i bateu fins integrar.\n12.- Aboqueu al motlle de bundt.\n13.- Poseu les panses i les nous en un colador sota l’aixeta i les banyeu una mica. Escorreu l’aigua.\n14.- Tireu dos pessics de farina sobre les fruites seques al colador. Com que estan banyades s’enganxarà la farina a les fruites seques. D’esta manera quan els aboqueu sobre la massa del pastís no se vos van a enfonsar i es quedaran per damunt i pel mig de la massa.\n15.- Al forn a 175º durant 40-45 minuts o fins que quan punxeu amb un furgadents ixca netet.\n16.- Quan estiga fet, traieu motlle i reixeta del forn i els deixeu 10 minuts sobre el banc.\n17.- Emboliqueu el bescuit amb un paper film i el deixeu refredar una o dos horetes -si teniu temps-\n18.- Desfeu la xocolata de cobertura, bé al microones, bé al bany de Maria, i la deixeu caure pel damunt\n19.- A menjar!\nPublicat per Xelo a 13:44\nBESCUIT DE SAFANÒRIA, NOUS I COCO\nEsta setmana estic d'un forner pujat... i m'hi he dedicat a pegar-li al pa... perdoneu, però després dels que us contava el darrer dia, m'havia de desfogar pegant-li a algú i vaig decidir mamprende-la amb una massa de farina.\nTambé vos he de dir que des d'ara tinc ajuda a casa: la Kitchenaid se n'ha vingut a viure damunt del meu banc.\nLa primera recepta que vaig fer amb la maquineta va ser un valor segur: un pa blanc i tovet amb forma de pa de motle que fa les delícies als esmorzars de les meues filles i que em té 'robao el sentío' i boicotejada la dieta.\nPel que feia a la primera recepta de dolç que volia fer tenia clar que anava a ser alguna d' El rincón de Bea, un altre bloc que porta el meu régim pel carrer de l'amargura i a les meues papil.les gustatives les té fent hores extra.\nEsta és de les més saludables que he trobat, però tot i així: el sucre és el sucre!\n210 gr farina de blat -sense rent-\n2 ous mitjans a temperatura ambient\n150 ml oli girasol\n1 cullerades de vainilla líquida\n75 gr de safanòria\n80 ml. buttermilk (o 75 ml de llet sencera + 5 ml de vinagre de poma: ho poseu tot junt en un bol durant 10 minuts)\nPoseu el forn a calfar a 170º.\nBatre els ous amb el sucre fins que escumen una miqueta i estiga dissolt el sucre -no cal emblanquir-.\nAfegir l'oli i l'extracte de vainilla sense deixar de batre.\nTamisar la farina, el bicarbonat i la sal.\nIncorporar un terç dels ingredients secs a l'ou.\nAfegir la meitat del buttermilk -sí, té aspecte de triat, no passa res, és així- i anar alternant amb la barreja de la farina.\nBatem fins que estiga incorporat.\nRatlleu la safanòria -afortunadament, el coco ja ens el venen ratlladet-. (A la thermo amb cinc segons a velocitat 5, ja ho tindreu bé).\nAfegir amb una espàtula per a integrar la safanòria, el coco i les nous.\nAbocar a un motle de plum cake engreixat.\nHaurem d'enfornar uns 45 minuts.\nCrec que amb menys temps, el meu bescuit no haguera estat tan sec, però ja sabeu que cada forn és un món.\nPublicat per Xelo a 12:49\nEtiquetes de comentaris: bicarbonat, buttermilk, coco, farina, nous, oli girasol, ous, safanòria, sal, sucre, vainilla\nBESCUIT NO PAXARÁN\nTorne a Sucadetes de tant en tant, com la finestra que òbric per agafar aire i forces.\nLa situació no és per a menys. Vivim moments de falta d'aire i drets socials i laborals.\nAlguns, en començar a llegir el post, hauràn pensat que la cuina no entén d'ideologies: no n'estic d'acord. Qualsevol manifestació cultural duu implícita la seua dosi ideològica.\nEn la meua vida de l'altra banda de Sucadetes passen cada dia coses i jo no em limite a vore-les des de la finestra. Per als que no ho sabeu, treballe en una empresa pública valenciana: sóc guionista en RTVV.\nEls treballadors estem immersos en un dels ERO més salvatges pel que fa a la desfeta dels drets laborals.\nNo només això: cada dia des de fa quatre mesos hem d'anar a treballar sense saber si ens donaràn la carta de comiat i serà el nostre darrer dia o no.\nAltre dia faré un post parlant de la manipulació diària que se'ns fa al mitjà de comunicació públic on treballe.\nTambé us parlaré de l'assetjament sexual i laboral que s'ha comés en l'empresa.\nEn un altre moment us podria parlar del malbaratament de diners públics que fan els gestors passats i, pressumptament, els actuals.\nNecessitaré altra finestra de Sucadetes per a dir-vos de quina manera han plantejat l'ERO per deixar treballant a l'empresa només els endollats afectes al poder gestionat pel Partit Popular.\nCom veieu, hi ha molta feina!\nPerò jo hui us volia parlar dels 48 companys que han estat injustament expedientats per mostrar el seu rebuig a l'acomiadament en protestar de manera pacífica en un plató de televisió buit el passat 16 de juliol.\nSón 48 professionals que han estat injustament tractats. No s'ha aplicat la mateixa vara a un dirigent assetjador sexual que per 48 professionals exercint el dret a la llibertat d'expressió.\nEs dóna la circumstància que la major part de membres del comité d'empresa han estat expedientats: en els pròxims dos mesos, ens podríem vore acomiadats i sense representants sindicals que ens ajuden a tramitar l'eixida de l'empresa.\nEste comité d'empresa s'ha deixat la son i la salut per defensar-nos. Aquells que qüestionen el paper actual dels sindicats, de segur que no han tingut estos companys al costat, lluitant amb ungles i dents per salvar-nos. Són treballadors, com nosaltres, molts no són alliberats i, tenen clar que des del seu exili, imposat dictatorialment, continuaràn ajudant els treballadors. Jo no coneixia cap heroi. Ara ja sé com són -no et rigues, Mª Josep, tots sabem que tu no has estat repantingà-.\nLa nostra tristesa és molt gran. La impotència encara ho és més.\nDivendres, alguns dels companys expedientats van sentir la necessitat d'acomiadar-se'n. Probablement, no tornarem a treballar junts.\nEste bescuit que menjarem junts i tot el meu suport per a ells.\nFOTOGRAFIA: XELO MIR\nL'empresa us ha donat el disgust. La justícia us donarà la raó.\nBESCUIT NO PAXARÀN!!!\nEste bescuit és una variació del bescuit de vi negre que he trobat en diverses webs, on més m'agrada com està explicat és a Velocidad Cuchara, però és només per a thermomixers.\n200 grams mantega a temperatura ambient\n200 grams de cacau -Nesquick, Colacao...-\n110 grams de paxaràn -sí, la mida us la done en grams per a que peseu tot al pes i au-\n1 pot de melmelada de mirtils\n250 grams fondant roig\nUna boleta de fondant blanca\nUna impressió comestible per al logo NO A L'ERO. En este cas ha estat un regal d'Isabel de Chic Cookies, solidaritzant-se amb els companys expedientats.\nUna cinta negra de tela\n1. Enceneu el forn a 180º.\n2. Bateu el sucre amb la mantega fins que aconseguiu una crema emblanquida.\n3. Aneu afegint els ous un a un. Quan aboqueu un, bateu fins que estiga integrat. Aneu fent així fins que estiguen tots ben integradets.\n4. Aboqueu el cacau sol.luble i el licor -ànim, companys! NO PAXARÀN!- i bateu.\n5. Ara heu de posar la farina i barrejar-la amb moviments envolvents.\n6. Aboqueu la massa al motle.\n7. Enforneu a 170º-180º durant aproximadament 20 minuts. En passar este temps obriu el forn ràpidament, tapeu el bescuit amb un paper de forn per a que no se us creme per dalt i torneu a tancar. A partir d'ara necessitareu uns 30 minuts més, aproximadament i en funció del vostre forn. Podeu comprovar si el teniu fet, punxant amb un furgadents al centre del bescuit. Si el furgadents ix net, ja podeu traure el pastís.\n8. Deixeu-lo refredar deu minuts damunt del banc, dins del seu motle i sobre la reixeta del forn.\n9. En deu minuts, el traieu del motle, el deixeu refredar 30 minuts i l'emboliqueu amb paper film. Deixeu així el pastís fins que refrede totalment. Jo el vaig fer la nit anterior.\n10. Partiu per meitat el bescuit. Li aboqueu el pot de melmelada de mirtils i tapeu.\n11. Cobriu la superfície i els laterals amb dolç de llet.\n12. Estireu el fondant roig i cobriu el bescuit.\n13. Poseu el logo NO A L'ERO sense contenir l'emoció i amb el fondant blanc en feu 48 boletes blanques, una per cada company expedientat, per fer un marc al logo.\n14. Amb la cinta de setí negra, envolteu la tarta i en feu una llaçada.\nPER A JAUME I ELS DE LA THERMOMIX\n2. Bateu el sucre amb la mantega durant 3 minuts a velocitat 3 i 1/2. Si no teníeu la mantega a temperatura ambient la podeu tallar a daus i posar-li 37º de temperatura.\n3. Poseu la maquineta a velocitat 3, sense programar temps, ni temperatura i aneu afegint els ous un a un. Quan n'hi aboqueu un, espereu 30 segons abans de posar el seguent. Aneu fent així fins que estiguen tots ben integradets.\n4. Aboqueu-hi el cacau sol.luble i el licor -ànim, companys! NO PAXARÀN!- i programeu 2 minuts a velocitat 3.\n5. Ara heu de posar la farina i la vostra thermomix a velocitat 6 durant 10 segons.\n6. Aboqueu la massa obtinguda al motle.\n7. Enforneu a 170º-180º durant aproximadament 20 minuts. En passar este temps obriu el forn ràpidament, tapeu el bescuit amb un paper de forn per a que no se us creme per dalt i torneu a tancar. A partir d'ara necessitareu uns 30 minuts més, aproximadament, en funció del vostre forn. Podeu comprovar si el teniu fet, punxant amb un furgadents al centre del bescuit. Si el furgadents ix net, ja podeu traure'n el pastís.\n10. Partiu per meitat el bescuit. Li aboqueu i escampeu el pot de melmelada de mirtils i tapeu.\n11. Cobriu-ne la superfície i els laterals amb dolç de llet.\n14. Amb la cinta de setí negra, envolteu la tarta i feu-ne una llaçada.\nPublicat per Xelo a 11:33\nEtiquetes de comentaris: cacau, farina, fondant, mantega, melmelada, mirtils, ous, paxaràn, rent, sucre\nCARAGOLS A LA SAL DE VICENT\nSé que hi ha molta gent esperant esta recepta. I no és per a menys perquè és una recepta redona.\nEn esta ocasió parlem dels caragols del meu amic Vicent. No són els típics de 'caragolà', tampoc són a la 'llauna' com els solen fer més al nord, per terres de Lleida. Són tan, però tan diferents i tan bons que este descobriment no me'l podia quedar només per a mi.\nFa uns anys quan canviarem de casa buscant una mica de pau per a criar els nostres 'pollets' trobarem a l'Horta Nord, a Foios, el nostre lloc al món i els caragols del bar de l'Estació. Uns caragols que també hem pogut disfrutar a Casa Tamarit a Albalat dels Sorells i que ens encisen als quatre.\nDesprés, trobarem a Vicent, a Amparo i a Pau, i ells posaren al nostre caminet -entre d'altres coses bones- estos caragols cassolans que ens tenen xuplant els dits i les closques cada vegada que ens els fan.\nDe fet, Vicent va aparèixer amb una bona cassola de caragols -amb llaçada inclosa- pel meu aniversari i us assegure que va ser un dels regals més celebrats del sopar.\nAra he aprés a fer-los -i crec que no m'han eixit malament tot i no arribar al nivell del mestre- i vos pose ací la recepta perquè us animeu.\nÉs fàcil comprar els caragols a la verduleria, només has d'encomanar-los uns dies abans. Per esta recepta es fan servir els caragols 'moros'.\nTampoc és tan costós netejar-los i enganyar-los. Només cal planificar el plat amb uns dies d'antelació. Així que ací va el meu manual per tal d'enganyar i 'dutxar' caragols per poder disfrutar-los.\n1 Quilo de caragols moros\n3 pebreres -cayena-\n1/2 litre d'oli d'oliva extraverge\nAboqueu els caragols en un bol i comenceu a rentar-los amb aigua.\nQuan els heu rentat varies vegades -per favor, ben netets, que això que diuen que el que no mata, engreixa, no és de persones polidetes i aseades- els poseu en un caldero ple d'aigua al sol.\nAcí els gasteròpodes en qüestió intentaran eixir però com que estaran coberts amb paper film o una tapadora de vidre, no podran, cauran a l'aigua i s'ofegaran.\nA este procés se li diu: enganyar els caragols. Encara que a mi se m'acudeixen alguns noms més fortets.\nJa els teniu ben enganyadets i amb les molles fora, doncs bé, torneu-los a rentar les babes.\nAra us heu d'entretindre una miqueta pelant dos cabeces senceres d'alls. Sí! No m'he tornat xiribía! Són molts alls, però us caldran.\nEn un caldero, aboqueu el mig litre d'oli i quan estiga calent l'oli, poseu dins els caragols, les pebreres i els alls. Deixeu-los que vagen agafant temperatura i remeneu, remeneu i remeneu... voreu com ix una mena de bromera: anem bé.\nQuan ix la bromera aboqueu la sal als caragols.\nAllà els heu de tindre confitant fins que la bromera no surta, i veieu que els alls ja són un confit que s'ha enganxat a les closques, la barreja d'oli, all, pebrera i sal enganxada els fa brillar una mica i així tan guapos se'ls podeu menjar.\nPrepareu-vos amb un bon vinet o un barral de cervesa fresqueta perquè acabareu amb els llavis més grossos que els Platters quan cantaven allò del 'Only you'.\nPublicat per Xelo a 20:26\nEtiquetes de comentaris: alls, caragols, moros, oliva, pebreres, sal\nCOCA DE LLANDA SUCOSETA\nTornem a obrir la finestra de Sucadetes per a menjar-nos una coca de llanda... ja sabeu Pasqua, bon oratge, berenars amb els amics... i amb esta coca de llanda no aneu a decebre ningú, si a més l'acompanyeu amb una pastilla de xocolata ja sabeu que el berenar serà un éxit segur. Això sí, després cal que aneu a empinar el catxirulo o a botar la corda per a compensar una mica.\nDisfruteu del sol que ja ens anuncia el bon oratge i de les excursions que conviden a eixir per gaudir de la natura.\n200 grams sucre glass\nCorfa d’una llima ratllada\n150 grams oli girasol\n150 grams suc de taronja natural\n245 ml llet + 5 ml vinagre (o 250 ml de buttermilk)\n400 grams farina amb rent –bizcochona-\nCOM S’HO FEM\n1) Escalfeu el forn a 180º\n2) Si no teniu buttermilk l’haureu de fer, així que poseu la llet amb el vinagre per a que es talle. Ho deixeu uns 15 minuts i ja ho podeu fer servir.\n3) Poseu les panses en remull amb el rom\n4) Ratlleu la corfa de llima sobre el sucre\n5) Afegiu els ous\n6) Bateu amb la batedora fins que tinga escumeta la barreja\n7) Afegiu els líquids: l’oli, la llet tallada o buttermilk i el suc de taronja\n8) Continueu batent un parell de minuts més\n9) És el moment d’afegir la poma en trossets molt menuts perquè també l’anem a batre fins que siga una mena de puré\n10) Aboqueu la farina i la cullerada de bicarbonat. Ho barregeu amb una espátula i quan estiga ben mescladet tot… a la llanda\n11) La llanda l’heu de tindre amb un paper vegetal i amb una miqueta d’oli per a que després no s’enganxe.\n12) Aboqueu la barreja a la llanda\n13) Llanceu les panses i les nous… les punxeu per a que s’enfonsen una mica en la coca.\n14) Barregeu sucre i canyella al gust i deixeu caure pel damunt de la coca.\n15) Poseu al forn a 180º durant 35-40 minuts… és a dir, en funció del vostre forn quan punxeu amb un furgadents i no ens ixca brut.\n16) A berenar!\nA LA THERMOMIX\nRàpid i senzill! On va a parar!\n4) Polvoritzar el sucre durant 20 segons a velocitat progressiva 5-10\n5) Baixar el sucre de les parets i afegir la corfa de llima, tornar a polvoritzar durant 20 segons a velocitat progressiva 5- 10.\n6) Afegir els ous i batre durant 6 minuts a velocitat 3. (Si els ous no estaven a la nevera, podeu afegir temperatura 37º els primers 2 minuts, si estan a temperatura ambient no us cal)\n7) Incorporeu els líquids: la taronja, el buttermilk i l’oli. Barregem durant 30 segons a velocitat 3 i ½\n8) És el moment de posar la poma en quatre trossos grans… ja s’encarregarà el turbo de deixar-la feta papilla –amb dos colps de turbo, ho tindreu bé-.\n9) Ara posem tota la farina i barregem 10 segons en velocitat progressiva 5-10. Si quedava algun tros de poma, tranquils /tranquil.les que ja haurà passat a millor vida puré.\n10) La llanda l’heu de tindre amb un paper vegetal i amb una miqueta d’oli per a que després no s’enganxe.\n11) Aboqueu la barreja a la llanda\n12) Llanceu les panses i les nous… les punxeu per a que s’enfonsen una mica en la coca.\n13) Barregeu sucre i canyella al gust i deixeu caure pel damunt de la coca.\n14) Poseu al forn a 180º durant 35-40 minuts… és a dir, en funció del vostre forn quan punxeu amb un furgadents i no ens ixca brut.\n15) Iep ! A berenar !\nPublicat per Xelo a 21:43\nEtiquetes de comentaris: bicarbonat, buttermilk, canyella, coca, farina, llanda, llet, llima, nous, oli girasol, ous, panses, poma, rom, suc, sucre, taronja, vinagre\nVICHYSSOISSE DE PEBROTS ROJOS, TOMATES DE PERA CONFITADES I OLI PERFUMAT AMB BOLETUS\nLa vaig tastar al restaurant de la casa rural Molí del Duc a Aín i el meu cap no va parar fins que vaig trobar la recepta.\nA la xarxa no la vaig trobar enlloc, així que vaig telefonar per questions de feina a la casa rural i Laura, la cuinera, em va dir que era una recepta ben senzilla. Ella em va donar quatre pautes i jo vaig ajustar estes quantitats a ull i li vaig fer algunes variacions -no tinc forn de llenya, ni tomates del meu hort... però al meu rebost hi havia oli amb boletus-.\nCrec que el resultat és molt acceptable i la veritat és que un plat fresquet com este per a obrir un sopar d'estiu envoltats d'amics és el rebedor del plaer.\n1 quilo de pebrots rojos per a torrar al forn -jo en vaig posar tres que en pesaven un quilo i dos-cents grams-.\n7 tomates de pereta\noli perfumat amb boletus\nRenteu bé els pebrots i els poseu en la safata del forn precalfat a 180º. Els teniu allà dins entre 25 i 30 minuts, aneu pegant-los voltetes per a que es torren per tots els costats.\nMentre es van fent els pebrots, en altra safata per al forn aneu tallant les tomates per meitat i posant-los damunt un polsim de pebre negre -al gust- i una cullerada de sucre.\nEn traure els pebrots els emboliqueu amb paper per a que després quan es refreden us resulte més fàcil pelar-los i rebaixeu el forn a 150º, poseu dins les tomates i les deixeu dins uns 90 minuts. El que volem és que es confiten les tomates.\nMentre tenim les tomates al forn i quan ja se'ns han gelat els pebrots comenceu a llevar-los la pell, la cueta i les llavors. Els aneu esgarrant -com si foren per a fer esgarraet- i abocant-los al got de la thermomix o al de la batedora en el seu defecte.\nQuan ja tenim les tomates confitades les posem amb els pebrots i triturem fins deixar una crema el més fina que pugueu, esta sopa la rectificareu de sal i la passareu pel xinés per eliminar qualsevol pelleta o llavor de la tomata.\nDeixeu refredar a la nevera, com a mínim una horeta abans de servir-la que esta crema està molt millor fresqueta.\nPer a servir poseu una culleradeta de créme fraîche o nata o nata de soja, aboqueu la salsa i damunt un raig d'oli perfumat.\nCrec que un oli perfumat amb alfàbega o romaní seria ideal per a esta vichyssoisse, però l'oli de boletus també està bé.\nApa! Culleres en alt i a escometre la frescor de l'estiu a la boca.\nPublicat per Xelo a 13:46


home biografia obres notícies\nPanikkar prize congressos internacionals videos\n“Anomeno ontonomia el reconeixement o el desenvolupament de les lleis pròpies de cada esfera de l’ésser o de l’activitat humana, amb distinció de les esferes superiors o inferiors, però sense separació ni interferències injustificades. L’ontonomia és sensible a les peculiaritats pròpies de cada ésser o classe d’éssers, sense absolutitzar aquestes regularitats com si no existissin altres éssers, ni esclavitzar-les al servei d’entitats més altes, com si l’ésser inferior no tingués també les seves lleis pròpies” (Ontonomía de la ciencia. Sobre el sentido de la ciencia y sus relaciones con la filosofía, Madrid 1961).\nOntonomia és un dels conceptes més fonamentals del pensament de RP. Es tracta del nómos toû óntos, el nomos intern i constitutiu de cada ésser, una contribució del nostre autor “a la mútua entesa i fecundació dels distints camps de l’activitat humana i esferes de l’ésser, que permet el creixement (ontonòmic) sense trencar l’harmonia”. És un concepte que pot ser crucial tant per a l’àmbit del pensament (científic, filosòfic, teològic-espiritual...) com per a la política, l’economia i qualsevol àmbit de la vida.\nEs tracta d’excloure tant la independència separada o desconnectada de les esferes particulars de l’ésser (autonomia), com el predomini d’unes esferes sobre unes altres (heteronomia), per a arribar a una integració harmoniosa de les distintes parts en el tot (ontonomia). La persona és la realitat que permet trobar un ordre ontonòmic, pel fet de ser “la conjugació de tots els pronoms”. Després de parlar de l’etapa d’heteronomia en l’Antiguitat i l’alta Edad Mitjana (que representa una actitud que hom podria qualificar també com a teonòmica) i de la crítica humanista que dugué a l’actitud d’autonomia, el nostre autor parla de l’ontonomia, com a nova concepció de la relació entre la creatura i Déu:\n“La creatura no és Déu, Déu no és la creatura... La relació entre Déu i la creatura no és ni heteròmana, ni autònoma... La creatura no és Déu certament, però no és cert que Déu no sigui també la creatura... [perquè] tot el que és ha de ser, d’alguna manera, Déu... La creatura no és Déu, però és de Déu, en Déu i per Déu... és amb Déu... L’estructura òntica que cerca l’ontonomia no és ni un llaç intrínsec ni una relació extrínseca...\nL’ontonomia descobreix les lleis misterioses i intrínseques que permeten el desenvolupament harmònic d’un ésser, segons la seva íntima constitució sense fer violència als altres éssers. Existeix un ordre ontonòmic que hem de descobrir, perquè només aquest ens descobreix la veritable estructura del món”. (Misterio y Revelación).\nEl concepte d’ontonomia és fonamental en la concepció religiosa de Panikkar. Així ho manifesta en un altre dels seus primers llibres, Religión y religiones: “La naturalesa de la religió no depèn de la naturalesa autònoma de l’home, sinó de la seva estructura ontonòmica com a ésser en, amb i a través de Déu” (Religión y religiones, Madrid 1965). Uns quants anys després, en la nova edició d’un vell llibre, torna a utilitzar el seu concepte d’ontonomia, en parlar de la relació entre Déu i els éssers:\nLa reacció humanista contra una certa heteronomia divina va fer caure l’home en l’extrem oposat d’una autonomia humana, que el fa esclau de si mateix i “víctima de l’alt concepte que s’ha format de si mateix”. Enfront d’això, Panikkar proposa l’ontonomia com a expressió de la via mitjana del Buddha: “una via que podríem anomenar ontonòmica, per a alliberar l’home tant de l’apoteosi d’un Déu exterior com de l’absolutització de l’humà”.


Costa (varis) | Dades de Catalunya\nAntoni Costa (Catalunya, segle XVII) Historiador. Era castlà de Corbins, Bellestar i Pallerols. Escriví Vida de Numa Pompilio, segundo rey de los romanos (1767), traducció de l’obra de Plutarc, amb anotacions, i Genealogía de la casa de Rocabertí, inèdita.\nGuillem Costa (Catalunya, segle XIII – segle XIV) Frare dominicà. Fou prior del convent de Barcelona. El 1328 fou ambaixador d’Alfons III el Benigne a Sicília, tractant de deturar l’acostament d’aquest reialme a Esteve de Baviera, el qual obtingué, tanmateix, la mà d’Isabel, filla del rei Frederic III de Sicília.\nMarià Costa (Catalunya, segle XIX – 1857) Teòleg. Ensenyà al seminari de Barcelona. Publicà diverses obres de caràcter religiós i filosòfic.\nRamon Costa (Barcelona, 1640 – 1703) Teòleg i predicador. Frare dominicà. Fou catedràtic de la Universitat de Barcelona, prior del convent de Santa Caterina, també a la capital, i finalment provincial de l’orde. És autor de diversos escrits i excel·lí com a orador sagrat.\nAquesta entrada va ser publicada a Biografies i etiquetada dominics/ques, historiadors/es, teòlegs/gues el 25 Desembre, 2021 per DadesCat.\n← Cosp Costa, tossal de la →


Creure en els economistes | Variacions\n28 gener 2009\t/ 0 comments\nCreure en els economistes\nSegon lliuramen t del cicle dedicat a la crisi econòmica a l’Ateneu Barcelonès. Aquest vespre Alfred Pastor ha omplert també la sala d’actes de la docta casa i ha obligat a obrir les portes de l’amfiteatre, perquè la platea vessava pels quatre costats. Però el més significatiu no ha sigut pas el nombre d’assistents a l’acte, sinó el nivell. No hi ha acte públic a l’Ateneu sense torn de paraules per al públic, tradició i hàbit de la més pura democràcia, que no fa distinció entre savis i neòfits en qualsevol matèria a l’hora de donar veu i cedir el micròfon. Però avui tots semblaven savis. Les preguntes i intervencions del públic han contribuït gairebé tant com la pròpia xerrada de Pastor a clarificar les seves opinions i teories. L’exsecretari d’Economia en el govern de Felipe González ha estat brillant sempre, contundent quan convenia, irònic puntualment i cínic quan l’ocasió ho mereixia.\nTal com ha dit Josep Maria Carreras, ponent d’economia de l’Ateneu i conductor de l’acte, avui hem tornat a descobrir que hi ha uns quants economistes que alguna cosa saben. I es que aquesta crisi serveix, entre moltes d’altres coses, per posar en evidència una llarga llista d’economistes, superats per la situació i engolits per les dades negatives que mai no havien previst, ni bé ni malament. En un moment determinat, han preguntat a Pastor com és que no canviem el sistema, si s’ha demostrat amb aquesta crisi que és injust i no funciona. Ell, però, ha dit que a la vista del recorreguts històrics recents, podem assegurar que el sistema de mercat és millor i més eficient que una economica planificada, però que la condició necessària per tal que així sigui és que el sistema ha de ser governat, i no pas deixat a la mà de deu (o sigui, a la mà del mercat). I queda clar, segons ells, que la causa primera d’aquesta crisi és que durant massa anys, en un cicle econòmic aparentment positiu, el sistema no ha estat suficientment governat. I això, és clar, posa en evidència les dotzenes (centenars?) d’economistes d’arreu del món que han assegurat que sí estava prou governat. O sigui, que a la majoria d’economistes no se’ls pot deixar sols o que, si voleu, se’ls ha de governar, tant o més que al propi mercat.\nEn tot cas, tal i com comentava també la magnífica Jordina, regidora d’espais de l’Ateneu, queda clar que Pastor en sap molt, justament perquè explica les coses de manera senzilla. Sí senyora; gran veritat.\nPastor no ha convidat a l’optimisme: diu que cal ser prudent i pensar que els efectes de la crisi (i particularment el creixement de l’atur) duraran uns quants anys. Ha reconegut les injustícies del sistema, especialment quan es socialitza les perdues econòmiques sense que ningú tingui notícia que abans s’hagin socialitzat els guanys. Ha desmentit les veus que diuen que a Espanya li aniria millor fora de la zona euro; ara estaríem enfonsats en una terrible crisi monetària. Ha recordat que diu la tradició que les carreteres són de dretes i les vies d’esquerres, però que, en tot cas, ho tenim clar si pensem que enllaçarem el corredor ferroviari mediterrani amb París gràcies a l’acció decidida dels francesos. Que podem esperar asseguts. Però que, malgrat tot, pitjor ho té Portugal (vet aquí el consol).\nI moltes més coses. Un munt de coses.\nD’aquí a quinze dies, l’11 de febrer, tercera i darrera sessió clarificadora sobre economia i crisi. La cita, altre cop, a l’Ateneu. El convidat, un altre pes pesant del món econòmic: Joaquim Muns.\nFins ara, Enri\nEl consell ja té consellers


L’oferta d’activitats dirigides al públic infantil i familiar de les Fires de Sant Narcís s’estén per la ciutat - Ajuntament de Girona\nLa regidora d’Igualtat, Drets Socials i Habitatge, Salut i Seguretat en el Treball i Dinamització del Territori de l’Ajuntament de Girona, Eva Palau, i la directora d’El Corté Inglés a Girona, Carme Vázquez, han presentat aquest matí la progrmació infantil i familiar de les Fires de Sant Narcís 2018, que està patrocinada per El Corte Inglés i que comptarà amb una trentena d’actes.\nLa programació per a tots els públics d’enguany presenta algunes novetats significatives com ara els quatre espectacles que s’oferiran a l’envelat de la plaça de Miquel de Palol el dia 2 de novembre, data en què les escoles fan festa, i l’augment de l’oferta d’atraccions sostenibles, que aquest any s’instal·laran a quatre barris de la ciutat, i no a dos, com en l’edició anterior. Les atraccions quedaran situades al passeig de Ramon Berenguer II, a la plaça de Pere Calders, a la plaça de la Ciutat de Figueres i al Centre Cívic Ter els dies 1 i 2 de novembre.\nEn la mateixa línia, la directora d’El Corte Inglés a Girona, Carme Vázquez, ha volgut manifestar que “per a El Corte Inglés és una satisfacció renovar un any més la vinculació que mantenim amb Girona des de fa més d'una dècada, donant suport a les activitats infantils de Fires. És una magnífica oportunitat perquè els més petits i les seves famílies gaudeixin d'una programació tan diversa i oberta que permetrà refermar els vincles emocionals de la canalla amb la festa més popular de la seva ciutat. Les Fires de Sant Narcís també tenen un territori especialment pensat per als nens i les nenes de la ciutat, i tots ens hem d'enorgullir d'haver-lo creat i potenciat any rere any”.\nEnllaç web Programació infantil


El robot ECHO observa un pingüí emperador a l'Antàrtida | CNRS\nEls milers de pingüins emperador que viuen a la badia d’Atka, a l’Antàrtida, tenen un company que viu entre ells. Es tracta d’un robot d’aproximadament un metre d’alçada, una mica menys que els pingüins mateixos, que forma part d’un programa per salvar-los de les amenaces que els poden posar en perill de desaparèixer. De fet, segons un estudi publicat a ‘Global Change Biology’, el 98% dels pingüins emperador podrien haver desaparegut l’any 2100 a causa de l’escalfament global.\nUn observador mecànic entre pingüins\nEn una peça publicada a la web de la cadena nord-americana CNN, expliquen com els pingüins gairebé no fan cas del robot, anomenat ECHO, que és enmig d’ells, quiet i observant-los. Controlat remotament, fa el servei d’antena mòbil per a un observatori que segueix la vida d’uns 300 d’aquests animals que, tot i que no tenen depredadors i són els reis de l’Antàrtida, estan amenaçats per l’escalfament global.\nStephanie Jenouvrier, de la Institució Oceanogràfica Woods Hole, explica a la CNN que els pingüins emperador viuen en un “equilibri delicat amb l’entorn”. “Si hi ha massa poc gel marí, els pollets es poden ofegar quan es trenca massa aviat” i, si n’hi ha massa, “els viatges poden ser massa llargs i cansats i els pollets es poden morir de gana”.\nEls amos de l’Antàrtida\nCom que són al capdamunt de la cadena tròfica, els pingüins són una espècie sentinella, ideals per estudiar un ecosistema canviant perquè de seguida mostren les conseqüències dels canvis. No obstant això, l’Antàrtida és un mal lloc per a les observacions científiques, tant per les condicions com per l’impacte que podrien tenir els investigadors en un entorn tan delicat. El robot ECHO, doncs, és una alternativa per fer-ho possible.\nDes de 2017, un equip d’investigadors ha etiquetat 300 polls de pingüí cada any amb un sistema semblant als microxips de les mascotes. D’aquesta manera, el projecte MARE espera monitorar la salut dels ecosistemes marins del continent glaçat durant els propers 30 anys. El problema d’aquests sensors es que són molt petits i no tenen una font d’alimentació interna, de manera que només es poden llegir de prop. Per això hi ha el robot ECHO, per fer d’estació receptora que recull les dades dels xips i els envia als investigadors.\nUn gran treball per protegir aquests ocells\nEl robot ECHO és un suplement de l’observatori de seguiment SPOT, desplegat el 2013 al costat de l’estació d’investigació alemanya Neumayer, i que té 16 càmeres que poden observar pingüins, tan en conjunt com individualment, en una àrea de 25 quilòmetres quadrats. Entre tots dos, aconsegueixen un munt de pingüins i tenir dades tant visuals com posicionals de la seva activitat.\nGràcies a tota aquesta informació, els investigadors poden conèixer com s’estan adaptant els emperadors als canvis que està patint el seu hàbitat a causa del canvi climàtic. Coneixent on es capbussen a l’aigua i on s’alimenten, es poden ajustar les mides de les zones marines protegides per facilitar-los la supervivència.\nUn pingüí es perd i acaba a Nova Zelanda, a 3.000km de casa\nÉs la tercera vegada que passa una cosa com aquesta des de 1962


Terra i cultura : 'De poetes, cançonetes': el nou projecte de Toni Xuclà\nToni Xuclà. Foto: Juan Miguel Morales\nToni Xuclà s'endinsa en un projecte amb què pretén que els nens i nenes cantin sense adonar-se'n versos de grans poetes com Miquel Martí Pol, Vicent Andrés Estellés, Enric Casasses o Joana Raspall. És per això que ha engegat un nou disc titulat De poetes, cançonetes. Si tot va bé, l'àlbum sortirà a la llum el dia de Sant Jordi, gràcies a la campanya de micromecenatge que finalitzarà el 24 de març.\nCom se’t va acudir la idea de crear el projecte De poetes, cançonetes?\nD'una banda, com a pare, trobava a faltar cert tipus de cançons per a la meva filla, alguna cosa de qualitat entre les cançons tradicionals de tota la vida i els discos més comercials. De l'altra, treballant cançons fetes de poemes, mentre llegia i llegia, he anat veient que pràcticament tots els poetes tenen algun poema bàsic, infantil, que diu moltes coses amb paraules senzilles. Llavors vaig lligar caps i m’hi vaig llançar. També veig que tots els artistes tenen autèntica passió pels nens i estava segur que els encantaria formar part del projecte, tal com ha estat.\nQuins artistes hi col·laboraran?\nLes composicions són totes meves però adaptades a la personalitat de cada cantant. Cada una de les cançons té un cantant diferent i les hem treballat conjuntament amb cadascun d’ells pensant en el públic familiar. Hi haurà 16 cançons i 16 cantants diferents: Pemi Fortuny, Gemma Humet, Ferran Savall, Juanjo Muñoz (Gossos), Txarango, Éric Vergés (Els Catarres), Projecte Mut, Txell Sust, Mariona Castillo, Magalí Datzira, Oriol Padrós, Sara Terraza, Magalí Sare, XY, Mireia Zamora i Silvia Ampolla.\nCom vas aconseguir adaptar els poemes per a un públic familiar?\nLa meva proposta és que sigui un disc perquè l'escoltin pares, mares, nens i nenes, junts. No volia fer un disc d’aquells de 'o ells o nosaltres', vull dir el típic disc que pot agradar als nens però és difícil d’empassar per als grans. Proposo fer un disc que tingui elements que agradin a tothom. A més el rol dels pares és fonamental perquè hi ha paraules noves i metàfores que necessiten una explicació perquè són lliçons de vida, del dia a dia, com per exemple, que "mai plou a gust de tots", que servirà per gaudir cantant però també ens serveix per entendre i resoldre els petits conflictes del dia a dia d’un/a nen/a.\nAquestes seran les coordenades pedagògiques del projecte?\nD'entrada, que la poesia hi sigui en l'etapa en què estan aprenent a relacionar paraules i sensacions em sembla essencial. En tots els àmbits entre 3 i 10 anys, que són les edats per a les quals està pensat el disc. La creativitat, la fantasia, el joc, l’insòlit i l’absurd formen part de la poesia i això els ajudarà a expressar-se millor. M’imagino discos al costat dels contes en què hi haurà músiques per jugar, per ballar i per aprendre. Aquest serà el disc per aprendre paraules i frases noves dites com només ho poden fer els grans poetes, això el farà molt útil per a mestres i educadors i per als mateixos pares i mares.\nD'aquí una setmana s'acaba el Verkami i queda l'últim tram de finançament per assolir.\nAra ja podem dir que arribarem, falta molt poc i ho tenim molt a prop. La resposta de la gent està sent magnífica, no només a la campanya de micromecenatge, també a les xarxes, on hem rebut molts comentaris molt bonics. Hi ha una dada molt significativa: una de les recompenses que més mecenes té és la de donar discos a centres escolars; el centre el pot proposar el mateix mecenes, l’escola dels fills per exemple, o, si no, el triem nosaltres.\nDe poetes cançonetesdisc familiarGemma HumetAlguer MiquelXYJuanjo MuñozÉric VergésToni Xuclà


La (tercera) via d’Ada Colau - Jaume Renyer\nLa (tercera) via d’Ada Colau\nAhir Vicent Partal ja avançava en el seu anàlisi editorial a Vilaweb la irrupció de la via Colau en vistes a les eleccions espanyoles del 20-D vinent i avui mateix Barcelona en Comú ha confirmat les seves previsions tot anunciant la voluntat d’integrar-se en una candidatura d’esquerres el més unitària possible, substituint la fórmula fallida de Catalunya sí que es pot al proppassat 27-S.\nEls seus previsibles socis seran, probablement, una ICV en declivi i un Podemos en crisi, a Catalunya i arreu, però en essència hom aspira a configurar un espai electoral que desdibuixi el conflicte entre l’ordre estatal espanyol i el moviment català -cívic i polític- independentista a base de prioritzar una abstracta contraposició esquerra/dreta sense projecte concret. Obviant, entre altres coses que el PSOE-PP i Ciudadanos constitueixen de facto un front nacionalista espanyol i que CDC colidera amb ERC l’independentisme transversal.\nDe fet, la plataforma d’Ada Colau apuntalarà amb la seva proposta d’un referèndum acordat amb l’Estat sobre el futur de Catalunya, (sabent que els partits espanyols no s’hi avindran), la tercera via que propugna Duran Lleida des de la dreta, ambdós coincideixen en restar suports a l’independentisme (per molt que l’alcaldessa de Barcelona ahir hagi donat suport a Artur Mas davant el TSJC).\nAda Colau és la darrera expressió del progressisme català abstracte i banal (anticapitalisme, antisionisme són els seus referents ideològics) incapaç d’assumir que el conflicte social real s’articula mitjançant dos projecte nacionals contraposats: l’espanyolisme , com a ordre dominant que garantitza l’espoli econòmic del nostre país i l’independentisme, com a reconstrucció social de la nació catalana renaixent.\nCal recordar que el padrí d’Ada Colau és Jordi Borja, col·lega de Jordi Solé-Tura, el teoritzador de la impostura històrica i ideològica segons la qual el catalanisme és una creació burgesa mentre que el reformisme espanyol és el veritable interès de les classes populars de tots els pobles de l’Estat. Aqueix antic dirigent de Bandera Roja i PSUC, incrustat des del 1979 a l’administració municipal del Cap i Casal o en entitats subvencionades per aquesta, va afirmar en una entrevista aqueix estiu: “Només pots arribar a la independència amb una insurrecció que no es donarà o comptant amb l’estat” (que tampoc es donarà, afegeixo de collita pròpia).\nAllavòrens, què hem de fer ? Segons el discurs d’aqueix cap pensant del tardocomunisme, descartar la insurrecció democrática i fer com el pujolisme que tan menyspreava, “narinant” fins que l’Estat amablement s’avingui a fer un referèndum, com han anat dient Coscubiela i Franco Rabell durant la campanya de Catalunya sí que (no) pot. I mentrestant juguen a revolucionaris preparant l’assalt a l’altre costat de la Plaça de Sant Jaume per desallotjar-hi Artur Mas, un objectiu més a l’abast i sense els riscos d’enfrontar-te al pode estatal.\nDavant d’aqueixa renovada expressió de la tercera via cal que les candidatures independentistes, Junts pel Sí i CUP, acordin també en el full de ruta cap a l’Estat català que s’han compromès a bastir la participació a les eleccions espanyoles del 20-D amb l’objectiu de revalidar, com a mínim, els resultats del 27-S. Una opció a considerar seria que el mateix Artur Mas liderés la candidatura independentista a Madrid per evidenciar la voluntat de plantar cara a l’Estat (actitud que Ada Colau no està hores d’ara en condicions d’assumir) i projectar internacionalment el cas català. En certa manera seria repetir la jugada que va fer Josep Lluís Carod Rovira encapçalant la candidatura d’ERC a Madrid al març del 2004 després de cessar com a vice-president de la Generalitat arran de l’entrevista “de Perpinyà” i que va suposar el millor resultat assolit mai per Esquerra.\nPost Scriptum, 22 de setembre del 2016.\nEl pregó de la Mercè d’enguany clarifica els espais polítics reals: d’una banda, el progressisme abstracte i banal (PSC-CUP-En Comú) arrenglerant-se amb Pérez Andújar, de l’altre l’independentisme cívic (políticament representat per PDC i ERC). La tercera via d’Ada Colau no existeix, banalitzant el franquisme, desnaturalitzant el Born, venent fum en lloc de gestionar, essent còmplice de la deslegitimació de l’independentisme menada pel poder espanyol. Tot plegat, mala virosta.\nEstic sorprès, positivament, en escoltar les paraules de Jordi Borja a l’acte pro-referèndum d’ahir a Barcelona, ben diferents de les que fa dos anys expressava i vaig criticar en aqueix mateix apunt. El seu gest pot ser el preludi d’un tombant pro independentista dins el món dels Comuns com sembla apuntar Vicent Partal a Vilaweb ?\nTrobo encertat del tot l’article de Nerea Rodríguez, “La puta, la Ramoneta i la Colau“, publicat ahir al digital El Món.\nPost Scriptum, 9 d’octubre del 2017.\nAqueix vespre Ada Colau ha comparegut públicament per demanar al president de la Generalitat que claudiqui davant la repressió estatal espanyola oferint-se com a mitjancera en vistes a una hipotètica negociació, obviant que només serà possible amb posterioritat a la declaració d’independència que deriva del resultat del referèndum del proppassat dia 1. La seva falsa equidistància és compartida també per l’alcaldessa de L’Hospitalet, Núria Marín (PSC) que s’ha pronunciat en el mateix sentit.\nAda Colau accentua el seu espanyolisme anunciant que no assistirà a la manifestació de l’Onze de Setembre d’enguany en vistes a disputar el vot amb el candidat de Ciudadanos, Manuel Valls, alhora que la fugida d’estudi de Xavier Domènech al capdavant dels Comuns afebleix encara més el seu espai polític.\nAda Colau és l’opció preferida pels poders fàctics per tal d’evitar que Barcelona actui com a cap i casal de Catalunya en detriment de la causa independendentista. El PSC no vol pactar amb ERC perquè la seva estratègia és doblegar l’independentisme no pactar-hi, per tant, l’alternativa de Colau és sumar-se al bloc del 155 CE via pacte amb Valls o atraure ERC a un pacte d’esquerres abstracte i banal com li demanen els figurants del progressisme contra-independentista.\nPost Scriptum, 6 de maig del 2020.\nLa intervenció de Jaume Asens al Congreso de los Diputados en nom de Podemos ha deixat clar l’arrenglerament dels Comuns amb l’integrisme espanyol i l’acabament de la comèdia de la tercera via respecte de l’independentisme.\nPost Scriptum, 16 d’octubre del 2020.\nL’apunt de Francesc Abad al seu bloc Dies de fúria del proppassat 13 d’aqueix mes és clarificador pel que fa a les realitats nacionals en conflicte catalana i espanyola, un fet que els Comuns miren d’obviar perquè desacredita la falsa tercera via que pretenen, quan diàriament fant costat a l’integrisme espanyol: “Quan una “Encuesta Monarquía” el que acaba fent és el retrat de dos països (CAT-ESP) totalment diferents”.\nFrancesc Abad fa un seguiment exhaustiu de la gestió (per dir-ho d’alguna manera) d’Ada Colau, tant en l’àmbit municipal com en el nacional, (una actitud que no manté pas Junts com seria d’esperar), i ahir va publicar aqueix punyent apunt al seu bloc que comparteixo plenament: La gravetat de l’amenaça destructiva de Colau sobre Barcelona: fins Colau mai ningú no havia unit objectivitat i subjectivitat destructives sobre BCN.\nPost Scriptum, 30 de març del 2022.\nBrillant anàlisi d’Ot Bou avui a Vilaweb: “Si l’autonomisme ha consistit a regalar la Generalitat a Madrid, ara ve l’espoliació, que consistirà a lliurar-li Barcelona”.\nPost Scriptum, 18 de maig del 2022.\nPunyent article de Joan Puig abans d’ahir a La República.cat: “Ada Colau, l’alcaldessa del CNI”.


Ferienwohnung Familie Petschel Jonsdorf Alemanya - Ofertes d'hotels amb els MILLORS DESCOMPTES EN LÍNIA\nTant si es tracta d'un viatge de plaer com si és de negocis, Ferienwohnung Familie Petschel és una elecció d'allotjament magnífica quan visiten Kurot Jonsdorf. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Kurot Jonsdorf. L'hotel ofereix Wi-Fi gratuït en totes les habitacions, aparcament de cotxes, instal.lacions de barbacoa, lloguer de bicicletes per garantir el més gran comfort possible als seus clients.\nA més, totes les habitacions ofereixen una gran varietat de comoditats com ara calefacció, balcó/terrassa, aparell de televisió LCD/pantalla de plasma, TV satèl•lit/cable, reproductor de DVD/CD per satisfer els clients més exigents. Durant el dia podeu gaudir de l'atmòsfera relaxant de ping pong, jardí. Ferienwohnung Familie Petschel és un lloc ideal d'estada pels viatgers que busquin encant, comfort i facilitat a Kurot Jonsdorf.\nCal que informeu el Ferienwohnung Familie Petschel de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Subvenció adreçada als professionals dels sectors de la restauració, comerç i serveis de Roses — Promoció Econòmica\nAjuts restauració, comerç i serveis mesures covid19. Termini tancat.\nSubvenció adreçada als professionals dels sectors de la restauració, comerç i serveis de Roses\nSubvenció adreçada als professionals dels sectors de la restauració, comerç i serveis de Roses https://www.roses.cat/la-vila/promocio-economica/ajuts-restauracio-comerc-i-serveis-mesures-covid19/subvencio-adrecada-als-professionals-dels-sectors-de-la-restauracio-comerc-i-serveis-de-roses https://www.roses.cat/@@site-logo/escut.png\nSUBVENCIÓ ADREÇADA ALS PROFESSIONALS DELS SECTORS DE LA RESTAURACIÓ, COMERÇ I SERVEIS DE ROSES PER A FINANÇAR DESPESES NECESSÀRIES PER ADAPTAR ELS SEUS NEGOCIS A LES MESURES HIGIÈNIQUES I DE SEGURETAT DE PREVENCIÓ DEL COVID 19\nTERMINI DE SOL·LICITUD TANCAT (29/7/20)\nAquesta subvenció s’emmarca dins un pla de subvencions per empreses, professionals i autònoms dels sectors empresarials de la restauració, comerç i serveis (inclosos serveis turístics) de Roses afectats per la crisi del Covid 19, amb la finalitat d’aconseguir reactivar l’economia del poble en el menor temps possible.\nLes persones físiques o jurídiques que tinguin l’activitat al municipi de Roses en els sectors de la restauració, comerç i serveis (inclosos serveis turístics) i que compleixin els requisits.\nDisposar de la corresponent llicencia d’activitat en el municipi, amb anterioritat a la declaració de l’Estat d’alarma\nAcreditar les despeses subvencionables mitjançant la presentació de factures per un import mínim de 300 € (sense IVA)\nLa sol・licitud de subvenció entre les dues línies ha de ser de màxim 2.000,00 € (sense IVA) sempre i quan s’acreditin factures per import igual o superior a aquesta quantia\nAcreditar el pagament de les despeses per les qual se sol·licita la subvenció (extractes bancaris o justificants bancaris que acreditin la sortida material de fons del compte titularitat de la persona beneficiaria a favor del proveïdor corresponent, o be, en el cas de pagament en efectiu el rebut per part del proveïdor degudament signat i datat on aparegui clarament la factura o document justificatiu al que correspon el pagament sempre que les factures siguin d’import no superior a 1.000 €)\nSi es concorre a la línia d’inversions, cal adjuntar fotografies dels equips subvencionables\nEstar al corrent de pagament de les taxes i impostos municipals, de les seves obligacions amb Hisenda i la Seguretat Social i no trobar-se en cap de les circumstancies previstes a l’art. 13 de la Llei 38/2003, de 17 de novembre, general de subvencions\nEl local ha de gaudir de la situació administrativa pertinent per a desenvolupar l’activitat (regim de comunicació, llicencia d’obertura ...etc.)\nNomés es pot presentar una sol·licitud per cada Número d'Identificació Fiscal.\nHi haurà dues línies de despeses subvencionables.\n1a línia: Inversions per la compra o instal·lació de mesures higièniques i de seguretat relacionades amb la gestió i prevenció de la pandèmia Covid19. En concret:\nMaquines de purificació d'ozó\nMaquines de cobrament automàtic i sistemes de cobrament contactless\nPortes d’obertura i tancament autonòmic per sensors\nPlanxes d’alta temperatura per a desinfectar la roba\nAparells per a la desinfecció (rajos ultraviolats…)\n2a línia. Despeses per la compra de material fungible necessari d’acord amb les mesures higièniques i de seguretat relacionades amb la gestió i prevenció de la pandèmia Covid19. En concret:\nguants d’un sol us\ntovalloles d’un sol us\npeücs d’un sol us\ndavantals o bates d’un sol us\nEs podrà subvencionar fins el 100% de les despeses subvencionables (d’acord amb els requisits establerts a la base 3 de les bases reguladores de la subvenció).\nCal presentar les factures les despeses subvencionables establertes en la base 3 per un import mínim de 300€ i un màxim de 2000€ (sense IVA) entre les dues línies de subvenció i justificar que s ‘ha fet efectiu el seu pagament.\nEn cas que la suma total dels imports sol·licitats sigui superior al crèdit de la convocatòria, el %\nde finançament de tots els beneficiaris es reduirà en proporció al crèdit disponible màxim.\nTermini per presentar la sol·licitud de subvenció\nDel 10 al 29 de juliol de 2020 ambdòs inclosos.\nModel SJ de Declaracions i documentació a aportar, degudament omplert.\nCòpia del NIF/NIE de l’entitat o de la persona física sol·licitant, i si s’escau la documentació següent:\n◦ Còpia del NIF/NIE de la persona representant de l’entitat, si s’escau.\n◦ Acreditació de la representació legal del sol·licitant respecte a l’entitat, si s’escau.\n◦ En cas de no tenir certificat digital de representant de la persona jurídica sol·licitant, cal presentar els poders de representació.\n◦ Còpia de la constitució i estatuts de l’empresa, en cas de persona jurídica.\nDocument Annex al model SJ de Compte justificatiu Programa 28 de les despeses i ingressos i relació classificada de factures\nCòpia escanejada de les factures originals que acreditin les despeses subvencionables.\nDocuments acreditatius del pagament de les despeses per les qual se sol·licita la subvenció\nDeclaració de dades fiscals. Autorització de transferència per a pagaments de la Tresoreria de l’Ajuntament de Roses degudament omplert, i segellat per l’entitat bancària, si s’escau.\nEn cas que la sol·licitud de subvenció la presenti una persona diferent al sol·licitant o representant legal de l’empresa (en cas de persona jurídica) com pot ser a través de la gestoria, assessoria, utilitzant el certificat digital diferent del sol·licitant... caldrà:\nOpció A) adjuntar ACTA DE DE COMPAREIXENÇA ELECTRÒNICA PER ATORGAR LA REPRESENTACIÓ\nOpció B) adjuntar Acta de compareixença manual, en el cas de que el sol·licitant sigui persona física i no tingui certificat digital. Prèviament s’hauran hagut de personar el representant i el sol·licitant a l’Ajuntament de Roses per signar fer l’ Acta de compareixença manual\nEn el document FAQS AJUTS COVID (versió 3.0) trobareu tota la informació de com sol·licitar aquesta subvenció.\nEn cas de sol·licitar l’ajut, es molt important que llegiu aquest document detingudament.\nFAQS Ajuts Covid-19 (V_3.0) AQUÍ\nModels a presentar:\nInstància Genèrica AQUÍ\nModel SJ de Declaracions i documentació a a aportar AQUI\nAnnex Model SJ. Compte justificatiu AQUÍ\nDeclaració de dades fiscals. Autorització de transferència per a pagaments de la Tresoreria de l’Ajuntament de Roses AQUI\nActa de compareixença electrònica per atorgar la representació AQUI\nActa de compareixença manual AQUI\nBases reguladores subvenció AQUÍ\nConvocatòria de la subvenció AQUÍ


L'institut Terra Roja de Santa Coloma, en una imatge d'arxiu ARA\nBarcelonaEls alumnes de l'Institut Terra Roja de Santa Coloma de Gramenet fan tres hores al dia de classes presencials al centre i tres hores virtuals a casa. Així ho estableix el pla d'obertura que va aprovar la direcció del centre i van validar el claustre, l'associació de famílies i el consell escolar. Però no la Inspecció del departament d'Educació, que en una decisió sense gaires precedents ha obligat el centre a canviar els plans a partir de dilluns 5 per garantir la presencialitat de tots els alumnes durant tota la jornada lectiva. Ara la comunitat educativa de l'institut es mobilitza per evitar-ho: argumenten que el seu pla és "realista" amb el context d'epidèmia actual i que és l'única manera de complir les mesures de seguretat que demana el mateix departament d'Educació.\nA més, asseguren que "l'esforç titànic de recursos i personal" per dotar els alumnes d'un dispositiu per seguir les classes online garanteix que aquestes hores "es desenvolupin amb aprofitament i inclusió de tot l'alumnat". Al text, recorden que és un pla de contingència "davant les incerteses" del moment epidemiològic actual i que té dos escenaris més previstos que es podrien aplicar si la cosa millora (presencialitat) o si empitjora més (confinament).\nCovid-19 educació escola institut Santa Coloma de Gramenet


L’espectacle teatral «UNA NOVA PRIMAVERA. La història de les Brigades Internacionals»\noctubre 19, 2021 roigcultura\tActivitats\tTeatre\tLeave a comment\nCompartim amb vosaltres una activitat que no és a l’Ateneu Roig, però si que hi participen sòcies i, a més, és un projecte que pensem pot ser del vostre interès. Però per presentar-lo, millor que ho facin amb les seves paraules. Benvolguts/es, El proper dia 24 d’octubre de 2021, en el marc del Cap de […]\nCinefòrum Roig: A Brand New Life (2009) de Ounie Lecomte\noctubre 19, 2021 roigcultura\tActivitats\tCinefòrum, Dones cineastes.\tLeave a comment\nCinefòrum amb una petita presentació, visionat de la pel·lícula i posterior debat obert. Llevat de casos molt excepcionals, les pel·lícules es projectaran en VOSE (Versió Original amb subtítols en Espanyol). TAQUILLA INVERSA. A l’Ateneu Roig (Carrer Torrent d’en Vidalet, 32) Divendres, 29 d’octubre a les 20:30 – A Brand New Life (2009) de Ounie Lecomte (Corea de Sud-França) Ho podeu […]\nGreen Saturday o Vermutet & Wardrobe Restart XVI (Mercat interanvi roba)\noctubre 19, 2021 roigcultura\tActivitats\tmercat intercanvi roba, vermut\tLeave a comment\nNou Mercat d’intercanvi de roba a l’Ateneu Roig (Carrer Torrent d’en Vidalet, 32), el dissabte 27 de novembre de 11:00 a 14:00. Anem recuperant ritme, fent resistència a la moda ràpida i els seus black fridays! Un esdeveniment per intercanviar roba pre-estimada, netejar i repoblar els armaris. Porta roba i complements, nets i en bon […]\nVermut cultural: Xile, Galícia i Catalunya\noctubre 5, 2021 roigcultura\tActivitats\tcultura galega, música, vermut\tLeave a comment\nAquest dissabte 9 d’octubre a partir de les 12:00, es farà un vermut cultural de germanor entre Xile, Galícia i Catalunya. A més del Vermut, tindrem activitats culturals molt interessants: Una conversa amb l’escriptor xilè/gallec EDMUNDO MOURE. Música folk en viu amb JOSÉ MARÍA MOURE Us esperem a l’Ateneu Roig (Carrer Torrent d’en Vidalet, 32-34).\nVermutet & Wardrobe Restart turns 5! (Mercat intercanvi de roba)\nseptiembre 28, 2021 roigcultura\tActivitats\tmercat intercanvi roba\tLeave a comment\nComplim 5 anys des que fem això… 🥳 tornen els intercanvis de roba de Un Armario Verde! Ens veiem el dissabte, 2 d’octubre, per intercanviar roba pre-estimada, netejar i repoblar els armaris. Porta roba i complements nets i en bon estat i emporta’t el que trobis! Tornem a l’nostre estimat Ateneu Roig i amb totes […]\nseptiembre 27, 2021 octubre 8, 2021 roigcultura\tActivitats\tanima't al vermut, animació, cinema, vermut\t2 Comments\nSessions amb visionats de llargmetratges d’animació, dissabtes a l’hora del vermut. No són sessions infantils, encara que puguin haver pel·lícules que potser podrien considerar-se infantils, o que podrien agradar a un públic infantil, però la idea és que siguin pel·lícules d’animació dirigides a un públic adult, que tractin temes interessants i complexos, amb animacions de […]


Un foc crema 4 hectàrees al municipi de Bellprat | som Segarra\nMedi ambient dissabte 10 agost 2013\nUna espurna d'una màquina recol·lectora de palla possible origen del foc Foto: Josep Marsal\nEls Bombers de la Generalitat han donat per extingit aquest dissabte a la matinada l'incendi de vegetació que cremava dins el terme de Bellprat. El foc va començar al voltant d'un quart de dues del migdia del divendres a la zona del Castell de Queralt, al paratge de Ballesteres. Al lloc dels fets hi van treballar fins a nou mitjans aeris i una trentena de dotacions terrestres de Bombers, a més d'altres cossos d'emergència.\nCap a la una de la matinada, les dotacions de Bombers que quedaven remullant i revisant s'han retirat de la zona afectada. Segons dades provisionals de Bombers, el foc, considerat de baixa intensitat, hauria afectat unes 4 hectàrees de vegetació forestal i camps de conreu.\nSegons han explicat diverses fonts, una espurna d'una màquina recol·lectora de palla podria haver estat l’origen del foc, que va calcinar parcialment la màquina, el camp on treballava i fins a 4 hectàrees del seu entorn.\nEl foc ha cremat 4 ha al paratge de Ballesteres, a la zona del Castell de Queralt,\nEtiquetes: incendis forestal baixa segarra


Mig centenar de projectes opten al centre d'interpretació de Bellpuig\n21 setembre 2020 21:39\nEl jurat decidirà el guanyador del concurs dijous que ve a Artà\nJoana Nicolau | 10 març 2002\nFins a 53 projectes s'han presentat al concurs convocat per la conselleria de Cultura del Consell per a la intervenció de l'antic monestir de Bellpuig (Artà). Com es sap, en ell es projecta construir un centre d'interpretació i documentació sobre el repoblament a Mallorca. El projecte guanyador es decidirà entre dijous i divendres d'aquesta setmana que comença per un jurat en el que a més d'arquitectes de prestigi hi pren part l'artista Miquel Barceló.\nEntre els arquitectes que integren el jurat destaquen noms com Javier Frechilla, Rafael Aranda o Alberto Nogueral. També hi serà present el cap de Patrimoni Arquitectònic de la Diputació de Barcelona, Antoni González i un representant de la família Truyols Rovira que donà aquest espai al poble. La convocatòria, a nivell de la Unió Europea, ha obtingut una resposta que sobrepassa les expectatives previstes.\nEl projecte d'intervenció afectarà tot el conjunt a excepció de l'església, que es deixa al marge. D'altra banda, d'aquí a un mes es donaran a conèixer els resultats del treball arqueològic i d'investigació dut a terme a aquest indret. L'arqueòloga Elena Inglada, explicà que les conclusions permetran traçar una idea clara de com era el conjunt arquitectònic i la vida que en ell s'hi feia.\nA Bellpuig, els monjos premostratenses fundaren un monestir poc després de la conquesta catalana. L'any 1238 decidiren construir un priorat i l'any quaranta la comunitat decidí, amb el Bisbe de Mallorca, que ella s'ocuparia de la vida religiosa del municipi. A hores d'ara del santuari es conserven algunes estructures i un cementiri "que sortiren a la llum després de les campanyes d'excavació", i una ermita de repoblament. Aquesta construcció, de nau única i planta rectangular, construïda segons el gòtic primitiu, ja ha estat restaurada.\nÉs en aquest terreny, d'aproximadament una quarterada, on es farà el centre de documentació i d'investigació objecte del concurs. Per a la redacció dels projectes, els arquitectes han hagut de manejar documentació sobre Bellpuig de tipus històric i arqueològic, a més del pla d'usos que contempla la iniciativa que es projecta. El treball guanyador s'endurà cinc milions de pessetes.


Aspencat avança el primer tema del nou disc 'Tot és ara'\nAspencat avança el primer tema del nou disc ‘Tot és ara’\nEl grup ha fet públic el vídeoclip de 'Música naix de la ràbia'\n02.09.2015 - 19:53\nActualització: 02.09.2015 - 21:53\nAspencat publica el seu cinquè disc, ‘Tot és ara’ el 7 de setembre vinent de la mà del segell barceloní Halley Records. En els darrers dos anys, el grup de la Marina Alta no ha parat de tocar per tot l’estat espanyol, presentant el disc Essència (2013) on feien evolucionar la seva proposta de rock, rap, reggae amb lletres combatives cap a unes sonoritats més electròniques com el drum’n’bass o el dancehall.\nEl nou projecte del grup ha comptat amb uns quants artistes que han deixat empremta en les noves cançons, com els bascos Esne Beltza, la rapera catalana Mai, els sards Train To Roots, Àlex Seguí (La Gossa Sorda), Martin Plan B, Joan Mayor (Tashkenti), Sam (El Último Ke Zierre), Reme Giner (Skalissai), Ander (Green Valley) i alguna sorpresa més.\n‘Música naix de la ràbia’ és el primer avançament en forma de clip de ‘Tot és ara’. Segons els Aspencat, la cançó procura explicar tot allò que els empeny a escriure cançons, un crit de ràbia des de la consciència perque, amb la música, es pot contribuir a canviar les coses. A la cançó s’hi citen referents explícits com Ovidi Montllor, Víctor Jara o Malcom X.\nVegeu a continuació el nou vídeoclip:


Ballesteros recull a Sevilla el premi 'Emilio Castelar' pels Jocs Mediterranis\npublicat el 13/04/2012 17:22 per Redacci� Tarragona R�dio\nL�alcalde de Tarragona, Josep F�lix Ballesteros, rebr� aquest dissabte a Sevilla el premi �Emilio Castelar 2012�, pels Jocs Mediterranis, en la categoria d�activisme social i associacionisme. El guard� �s un reconeixement al treball desenvolupat per aconseguir els Jocs de 2017 i per tal que l�esdeveniment es converteixi en una trobada per la pau al Mediterrani. M�s encara, quan des de l�organitzaci� dels jocs s�est� fent tot el possible perqu� el 2017 coincideixin a la ciutat les delegacions esportives d�Israel i Palestina. En la mateixa categoria, ja que �s un premi col�lectiu, tamb� rebr� el premi l�activista social responsable de la revoluci� de la primavera �rab d�Egipte, Tarek Shabaly.\nEl lliurament tindr� lloc aquest dissabte, a partir de les set de la tarda, a la sala d�actes de la Casa de la Prov�ncia, de la Diputaci� de Sevilla. Els Premis Emilio Castelar a la Defensa de les Llibertats i el Progr�s dels Pobles tenen com objectiu recon�ixer el treball de persones, col�lectius i institucions que treballen en defensa de la llibertat i els valors de Progr�s. digg


El danès Magnussen (McLaren) marca el millor crono en la 3a jornada d'entrenaments al circuit de Jerez\nTercer dia d'entrenaments de pretemporada de Fórmula 1 al circuit de Jerez. Bones sensacions per a Mercedes, McLaren i Ferrari i nefastes per a Red Bull. Positiva primera presa de contacte de Fernando Alonso amb el nou monoplaça, tot i uns problemes electrònics que no semblen greus.\n30/01/2014 - 19.34 Actualitzat 31/01/2014 - 07.58\nEl pilot danès Kevin Magnussen (McLaren) ha aconseguit el millor temps, amb un crono de 1:23.276. L'escuderia britànica ja va dominar el segon dia amb Jenson Button.\nEl brasiler Felipe Massa, que aquest any s'estrena a Williams, ha estat segon. El britànic Lewis Hamilton (Mercedes) és qui ha estat més temps liderant la taula de temps provisional i el que ha pogut rodar més demostrant la fiabilitat del seu monoplaça.\nMal dia per a Daniel Ricciardo, que només ha pogut completar 3 voltes en el seu debut amb un Red Bull. L'escuderia campiona del món només ha pogut rodar 14 voltes en tres dies, ja que en les dues jornades precedents els problemes els va tenir l'alemany Sebastian Vettel. Els responsables de l'equip, Christian Horner i Adrian Newey, responsables de l'equip, han marxat cap a la fàbrica per començar a treballar en els problemes del monoplaça.\nAquests són els temps de la 3a jornada:\n1. Kevin Magnussen (McLaren) 1.23.276 (52 voltes)\n2. Felipe Massa (Williams) 1.23.700 (47)\n3. Lewis Hamilton (Mercedes) 1.23.952 (62)\n4. Jenson Button (McLaren) 1.25.030 (40)\n5. Fernando Alonso (Ferrari) 1.25.495 (58)\n6. Nico Hülkenberg (Force India) 1.26.096 (17)\n7. Jean-Éric Vergne (Toro Rosso) 1.29.915 (30)\n8. Adrian Sutil (Sauber) 1.30.161 (34)\nAlonso estrena el Ferrari F14-T\nTercer dia d'entrenaments a Jerez\nAlonso valora l'estrena del nou Ferrari


El Regne Unit refusa la proposta de negociació de la Comissió Europea sobre Gibraltar\nEl mandat comunitari vol donar a Espanya el control de les fronteres del Penyal i Londres creu que soscava la seva sobirania\nUna imatge d'arxiu del Penyal de Gibraltar, enclavament britànic a la penísula Ibèrica. Jon Nazca / Reuters Abc\nLondresEl futur de Gibraltar com a espai de facto –no de iure– integrat a la zona Schengen, cosa que permet el desmantellament de la històrica tanca entre el Penyal i La Línea de la Concepción i la contínua lliure circulació de persones a banda i banda de la frontera, penja d'un fil. Si més no, de moment. El Foreign Office ha reaccionat aquest dimarts a la tarda en termes inequívocament durs contra la proposta de negociació que al matí ha elevat la Comissió Europea al Consell per encaixar Gibraltar en el mapa del post-Brexit, i que pretén que sigui Espanya qui exerceixi el ple control sobre les fronteres externes del territori, tant per aigua com a l'aeroport. Al mateix temps, la proposta també indica que seran els serveis espanyols els que controlaran el port, així com el pas fronterer terrestre.\nAmb aquest plantejament, Brussel·les busca una rèplica del model nord-irlandès sorgit del Protocol per evitar la frontera interna de l'illa i, ras i curt, que Londres acordi una unió duanera entre Gibraltar i la UE que alineï la fiscalitat sobre les mercaderies amb la d'Espanya. Òbviament, els "controls necessaris a Gibraltar" anirien a càrrec dels funcionaris del ministeri de l'Interior espanyol.\nPerò el ministre d'Exteriors del Regne Unit, Dominc Raab, ha assegurat en un comunicat que la proposta "entra directament en conflicte amb el marc" acordat in extremis entre Espanya i el Regne Unit el 31 de desembre de l'any passat, i que va permetre mantenir la tanca aixecada tot i el Brexit, i "intenta soscavar la sobirania del Regne Unit sobre Gibraltar". Raab conclou que el text de la Comissió "no pot constituir una base per a les negociacions", i demana a Brussel·les que "s'ho torni a pensar". La topada de Raab amb Brussel·les té lloc 24 hores abans que el nou ministre d'Exteriors espanyol, José Manuel Albares Bueno, arribi a Londres per entrevistar-se amb el seu homòleg.\nEl 25 de novembre del 2018, el Consell Europeu va fer seva la posició espanyola sobre Gibraltar. Madrid va aconseguir imposar a la Unió que sempre tindria l'última paraula en qualsevol pacte o negociació que afectés directament la relació entre la UE i Gibraltar, i que mai no ha estat inclosa en el pacte de divorci del Brexit, a què Londres i Brussel·les van arribar el 2019. Un cop definits els principis de la relació futura entre Madrid, Londres i Gibraltar la nit de Cap d’Any passada, sobta molt que ara la Comissió hagi fet una proposta que vagi contra els principis a què la Moncloa va donar el vistiplau.\nPer això, més enllà del lògic interès en salvaguardar la integritat del mercat únic de la UE, darrere del text de la Comissió també semblaria haver-hi una lletra petita impulsada directament per Madrid per fer un nou intent de controlar les fronteres exteriors del Penyal. Aquesta possibilitat sempre ha sigut simbòlicament rellevant per a Espanya, ja que suposaria, a ulls de tothom, aconseguir el control de la sobirania d'un territori britànic d'ultramar que es reivindica des del Tractat d'Utrech, a la segona dècada del segle XVIII.\nGibraltar Regne Unit Post-Brexit


ASSEMBLEA GENERAL TARDOR 2019 – La Vinagreta\nASSEMBLEA GENERAL TARDOR 2019\nActa Assemblea General Vinagreta12/10/2019\n-Introducció de llenguatge de signes per facilitar la comunicació grupal durant l’assemblea.\nLaura, f. 6 – Nou software ja instal·lat a la web: L’Aixada, té molt bona pinta i hi pots programar comandes. Carles, a partir de l’u de gener ja engegarem el nou software. S’hauria de fer formació a tothom. És lliure. Modificacions necessàries, les fariem nosaltres.\nCarlos, f. 16 – Ecocaramel. Conveni supermercat, a partir del 2020 estaria, pensavem que els suermercats demanaries 8-10 tones. Ens hem quedat amb menys tones que el previst. El proviedor diu que si no arribem al mínim pactat ens tornarà a pujar el preu. L’idea que la FAC posi pressió als supermercats, i podem tornar a fer pressió al proviedor de Madrid. El problema el tenim l’any 2020, perquè havíem pactat 2 anys. La Marina proposa fer pressió des d’altres entitats. Carles respon que les propies entitats han de fer pressió sobre la gent que surt amb elles. Mercadona és l’únic supermercat que no ha entrat, diuen que tenen la compra centralizada. És un risc que tenim perquè podrien acabar amb caramels més barats que als llocs amb l’Ecocaramel. L’any passat en va faltar. Surt el tema de concienciació. L’Albert proposa que la comi Carnaval presenti un esquema d’estratègies da cara a la següent assembla. El Carlos demana reforç al grup de Ecocarmel on només está la Maria C, f. 20? I ell.\nLaia, f7 – lligat als Docs For Action, s’ha parlat de fer un fons especific sobre emergència climàtica a la biblioteca.\n–Enquesta de l’impacte que tenim com a Vinagreta. Activitat més concreta per als infants.\nDavid, Caro, Jordi, Ana Gris, minicomissió – entitats pel clima. 20 de setembre constituit. Enviaran en breu informació rellevant. Van treballant i aniran sortint coses.\n10 ANYS DE LA VINAGRETA – Laia f7, quan es va fer 5 anys es va celebrar. Vam dir de fer un sopar de profit. Es proposa fer-ho a les Casernes com a oportunitat de coniéxer els veïns.\nLa Laura, f. 6 proposa ampliar comissió dinar de profit + festa 10 anys. Edu, Laura f6, Laura f1, Caro s’apunten a formar part de la nova amplicació d’aquesta comissió.\nEs proposa fer com a Xile per finals d’anys per fer menjar per a les persones sense sostre. Responen que el dinar de profit es fa una mica amb aquesta idea. La Caro roposa fer activitats anteriors per anar escalfant.\nMaria, f. 35 recorda que ara fem ioga a la Talaia.\nLocal – Neveres – la intenció es que l’espai petit sigui només per a estoc (tenir molts productes). El cartell està a punt per penjar-se. Les neveres en un principi es quedaran afora. Eliminarem la dutxa, canviaran també el despatx per ser magatzem. L’ordinador que està a dalt funciona.\nLa comissió local té poders per dir sí o no amb preguntes sobre qui pot fer servir el local o no. A la web de la Vinagreta hi ha un formulari per demanar ús del local. Només families de la Vinagreta poden demanar permis del local a traves de intranet, exlpicant motius, etc.\nEl pagament de l’electricitat és una gestió incòmoda i desagradable i no és transparent. Es decideix posar un comptador per saber l’electricitat que utilitza la Vinagreta.\nEl Jordi, f. 29 proposa que estabilm un criteri d’un maxim de diners per haver de demanar permís a l’assemblea general.\nAssemblees – Necessitem gent. La Laia diu que s’ha perdut espais de decisió i se sentia més còmoda a les assemblees mensuals. L’Edu diu que els espais hi són. Baixada significativa d’assistència a les assemblees mensuals. Diu que reunir-se amb la comissió costa molt. Es recorda que les assemblees de dimarts estan obertes. Pot ser hem de ser més resopnsables i portar més gent. La Laura f 6. proposa que cada comissió s’encarrega d’un mes. El Javi diu que diversificant quan fem assemblees (dimarts/cap de setmana) facilita que diferentes persones puguin venir. Quedem que fem un calendari. Gener següent assemblea general.\nProveidors – Myriam – no hi hauria d’haver navius envasats en plàstic. La Caro diu que van revisant el producte sobretot pel tema plastic. Prioritzem els criteris, hi han molts processats, etc. però no tothom està d’acord en elminar Natursoy per exemple. La Laura f6 diu que pot ser el moment de passar al nou software es quan podriem revisar els criteris i els productes. El Jordi f. 29 diu que el millor es que les famílies mateixes demanen /prioritzen productes a la Piotxa abans de Can Girona. L’Albert recorda que la pitoxa i Can Girona tenen un record. Si se solapen productes es cosa d’ells. El Tonidiu que a la piotxa falten quantitats i pregunta si Can Girona pot donar el producte que no te la Pitoxa. La Laura, f1 diu que la piotxa no està acostumada a portar comandes tant grans i necessiten temps per organitzar-se. Es proposa que la comissió de proviedors decideix.\nTornant al tema de plastics, la Selvatana es va eliminar pel tema dels plastics. També la comissió de cuina va fer un taller de com podem fer les nostres hamburgueses veggies sense comprar de plastic.\nCarlos – Enquesta de criteris de compra. La van contestar 30 families. Es pot tornar a passar a les families noves. Criteris: Products de proximitat i de temporada, ecos, reduir residuis.\nEl David, f.22 pregunta si existeix la possibliitat de puntuar els productes.\nComptes – Edu / Laura f1, demanen més gent. Cada dos anys per normativa s’ha de fer canvi de junta. Diuen que ningú s’apunta i el traspàs s’hauria de fer abans.\nSom 30 i poques families. Haurem d’invertir més en trobar families noves. La Laia diu el segons el Pau el tema de la quota tira enrerre a molta gent. El pau diu que potser les families noves poden apuntarse amb una quota més baixa. Es queda en pensar una forma de faciliar que una quota menor a les families noves. A les families noves els costa acostumar-se, diu la Monica i pot ser una quota reduïda podria ajudar durant aquesta fase inicial.\nLa Marina diu que la gent jove no té conciencia de què és la Vinagreta i què s’hi fa. Proposa fer més difussió de què som i què fem. Surt el tema de preguntar a les famílies perquè ha sortit. La comissió diu que estudiaran el tema i faran una proposta.\nRepartiment – Maties – setembre moltes queixes i despistes pot ser degut a que hem tornat de l’estiu. Han faltat famílies. Es compliquen amb 8 tipus de tomaquet diferents. La Laura, f6 proposa que la família coordinadora avisa a la fam. coordinadora següent. Queda en que si el diumenge la fam. coordinadora no ha fet el grup de Whatsapp, s’avisa dins del mateix grup. La Maria H. f35 diu que existeix un sistema d’avis que potser es podria fer servir. La Marta demana si algú pot fer una classe de com quadrar. La Laura f.1 s’ofereix. Diuen que amb el software nou no caldrà quadrar.\nComunicació – embolic de xarxes comptes socials. Pau i Laura, f,6 demanen reforç. La Marina s’ofereix. Marta també.\nCures – la Maria diu que és molta feina els problemes per abordar són grans i té molta gent inactiva. Comi massa ambiciosa. Es decideix eliminar cures i ampliar comissió de benvinguda.\nCuina – Es proposa repetir taller de galetes i un de nou de cremes. Proposaran en temes que la gent no sap fer. La Caro diu que es podria lligar amb els proveïdors per cuinar productes que sobren o que es podrien fer malbé. El Toni proposa fer confitura de carbasses molt grans. La Mònica diu que no ha de ser exclusiu a només vinagretos, la gent está d’acord en que es poden portar amics, etc. Vinagreta al programa del centre civic (també donaria més visibilitat). Ho farem com a activitat participativa i no com a taller (per no perjudicar les persones que s’hi dediquen).\nDocs for Action – dimecres que ve. Divendres va ser un éxit. Des de l’estranger pregunten com pot entrar el seu documental al «concurs». Som famosos!\nEstoc – es valora postivament el model que s’ha començat a funcionar. El Javi proposa passar la clau al proviedor. Es parla d’afegir pasta i fruits secs de Catalunya. Xocolata ja no fa servir plastic. Control de data de caducidat es va controlant. Si arribem a la data de caducitat, es distrubeix a les families. Es pot proposar productes, cal comunicar-ho a estocs. Es demana voluntaris per a la comissió d’estoc.\nEs proposa un lligam amb el software nou. Per proposar un producte nou cal especificar Codi + nom del producte (a vegades la gent s’equivoca de numero de codi i cal donar pistes). La comissió penjarà a googledocs el llistat de l’oferta actual.\nTorn obert de paraula –\nMarina – recollida d’escombraries, sociabilitar una mica el menjar. Proposa «unir families», ens enviarà un mail.\nL’Albert recorda que es pot informar a Synergies – unir entitats que treballin en temes del medi ambient.\nTancament: foto de l’ànim amb què sortim de l’assemblea.


El funcionament adequat amb fulles de serra de banda per tallar troncs requereix una atenció especial a la preparació de les fulles i a la seva acció durant el procés de tall.\nMolt sovint notem:\n- eficiència de tall baixa\n- desacceptacions de desviacions de paral·lelisme dimensional i de tall\n- esquerdament prematur de les fulles de les serres de banda\n- manteniment inadequat de la màquina-eina\n- dotació del taller d’afilat deficient\n- formació insuficient o inadequada dels treballadors\n- període de temps curt entre dues esmolades.\nTenint en compte tots aquests fets, els nostres clients solen optar per demanar ajuda per trobar solucions als seus problemes.\n- La millora del taller permet esmolar importants inversions\n- És cada vegada més difícil trobar personal qualificat capaç de realitzar un manteniment adequat i esmolar una alta precisió de les fulles\n- No obstant això, la remuneració dels treballadors altament capacitats és, òbviament, més costosa.\nTots aquests aspectes esmentats són bons motius per subcontractar els serveis de manteniment i afilat de les fulles de serra. L’externalització d’aquests serveis significa que:\n- No necessiteu un taller propi d’esmolat ben equipat amb tots els dispositius i maquinària que requereixi un lloc així (màquina d’esmolar, dispositiu d’ajust, màquina d’anivellament i tensió, dispositius de soldadura, moles, etc.).\n- No cal que busqueu operadors altament qualificats que puguin treballar en aquests equips; no necessiteu totes aquelles eines requerides per aquests operadors; D'aquesta manera, podeu reduir les despeses i augmentar els beneficis.\n- Pot obtenir serveis professionals segurs, fiables i d’alta qualitat que garanteixin una superfície adequada i una major durabilitat.\n- Pot concentrar-se plenament en la producció.\n- Tot el que necessiteu és un nombre suficient de fulles completament mantingudes i esmolades per Metamob.\nEn cas que trieu un manteniment complet de les fulles de serra a banda de l'empresa Metamob, us recomanem que trieu fulles estelades, la seva durabilitat és més alta. D’aquesta manera el nombre de fulles que necessiteu disminuirà notablement.\nLes fulles de serra de banda que recomanem són fulles especials fabricades en un acer especialment dissenyat amb una vida útil molt més llarga entre dues esmolades en comparació amb les fulles normals. Aquestes fulles estan dissenyades amb tonalitat proporcional variable que requereixen un afilat de màquines-eina CNC. D’aquesta manera, el nombre de pales requerits és considerablement inferior en comparació amb altres empreses que actualment treballen amb serres de banda similars.\nEl càlcul dels requisits de les fulles (fet per Metamob) es basa en la informació següent:\n- tipus i estat de la màquina\n- nombre de torns de treball\n- característiques de la fusta\n- diàmetre de troncs\n- estat de registre (pelat o no)\n- velocitat de tall.


La Comissió fa més inclusius l’Erasmus+ i el Cos europeu de solidaritat | Comunitat Europa i Estratègia Internacional\nInici Apunts La Comissió fa més inclusius l’Erasmus+ i el Cos europeu de solidaritat\nLa Comissió fa més inclusius l’Erasmus+ i el Cos europeu de solidaritat\nPublicat per Gemma Garcia Hernando el 28/10/2021 - 13:17\nLa sala de premsa de la Representació de la Comissió Europea a Barcelona ha publicat aquesta notícia que pot ser del vostre interès.\nLa Comissió ha adoptat un marc per augmentar la inclusivitat i la diversitat del programa Erasmus+ i del Cos europeu de solidaritat en el període 2021-2027. D’aquesta manera es materialitza el compromís de la presidenta de la Comissió Ursula von der Leyen de reforçar de manera substancial tots dos programes perquè no només augmenti el nombre de persones que poden estudiar o fer un voluntariat en un altre país sinó que també s’hi incorporin cada vegada més persones amb menys oportunitats.\nAmb el marc de mesures inclusives que presentem avui, la Comissió fa un salt endavant en la millora de la igualtat i la inclusió en l’Espai europeu d’educació i compleix la promesa continguda en el primer principi del pilar europeu dels drets socials, que estableix que tothom té dret a una educació, formació i aprenentatge permanent inclusius i de qualitat.\nAjuts financers específics: els dos programes concediran ajuts financers més elevats per a les persones amb menys oportunitats per tal de cobrir les despeses o necessitats addicionals. Això ajudarà a eliminar els entrebancs que els impedeixen de participar a les activitats dels programes en condicions d’igualtat amb la resta dels seus companys. La Comissió també insta les agències nacionals i els organismes que executen els programes a nivell nacional o local que facin servir altres fons nacionals o europeus de manera complementària als ajuts financers aportats.\nAjuda a mida per als participants en totes les fases del seu projecte: els participants tindran la possibilitat de beneficiar-se de diverses oportunitats (suport lingüístic, visites preparatòries o tutories reforçades, per exemple) abans, durant i després del seu projecte o la seva mobilitat per garantir que aprofiten al màxim l’experiència.\nSuport per a les institucions participants: els programes proporcionaran ajuda addicional a les organitzacions que participin en projectes inclusius. Podrà anar des de finançament suplementari per ajudar a reforçar el desenvolupament de capacitats fins a activitats de formació i creació de xarxes per als seus treballadors en l’àmbit de la inclusió i la diversitat.\nOferta formativa més flexible: actualment els programes ofereixen un ventall més ampli d’oportunitats de projectes i de mobilitat de diferents durades i formats (virtual o presencial, individual o en grup) perquè tots els participants puguin trobar allò que escau més a les seves necessitats.\nPrioritat en el procés de selecció: els programes inclouen mecanismes per donar prioritat a projectes de qualitat que comptin amb participants amb menys oportunitats i que abordin els temes de la inclusió i la diversitat.\nComunicació i rendició de comptes més clares: en les accions de comunicació sobre aquests programes, la Comissió, les agències nacionals i tots els actors implicats a nivell nacional i local s’asseguraran que hi hagi documents i materials més comprensibles, accessibles i multilingües. La Comissió millorarà les seves activitats de supervisió i rendició de comptes per poder fer un seguiment més acurat de la feina en matèria d’inclusió.\nD’ençà que es va posar en marxa el 1987, el programa Erasmus i els programes que l’han succeït han permès que 10 milions de persones tinguessin l’oportunitat d’estudiar, formar-se, fer de voluntaris o adquirir una experiència professional a l’estranger. El 2014 es va crear el programa Erasmus+, que integrava totes les iniciatives en els àmbits de l’educació, la formació, la joventut i l’esport en un únic marc de la UE. El nou programa Erasmus+ per al període 2021-2027 es va posar en marxa el març del 2021 amb un pressupost més gros, de més de 28 000 milions d’euros.\nEl Cos europeu de solidaritat, que es va inaugurar el desembre del 2016, existeix com a programa de ple dret finançat per la UE des de l’octubre del 2018. El nou programa té un pressupost específic de més de 1 000 milions d’euros per al període 2021-2027 i ofereix oportunitats a uns 275 000 joves per ajudar a solucionar problemes socials i humanitaris mitjançant el voluntariat o la posada en marxa dels seus propis projectes de solidaritat. A partir del 2022 el programa també permetrà que els joves facin de voluntaris en activitats d’ajuda humanitària arreu del món, de manera que contribuirà a donar resposta a reptes humanitaris en països tercers amb la participació en les accions d’ajuda de la UE en aquests països.\nDecisió d’execució de la Comissió per la qual s’estableix un marc de mesures d’inclusió per a Erasmus+ i el Cos europeu de solidaritat\nEstratègia d’inclusió i diversitat d’Erasmus+ i el Cos europeu de solidaritat\nErasmus+; Cos europeu de solidaritat; Projectes; Comissió Europea; inclusió; diversitat


Recordant el present: Vaga de jutges\nEl noi de la renfe ha dit...\nNomés dos apunts incòmodes sobre el tema:\n1. Tenint en compte el nivell d'anacronisme de la judicatura, podem confiar en què disposin de sistemes per conèixer qui ha fet vaga i aplicar la reducció salarial corresponent?\n2. Quin ha estat l'únic poder no reformat d'ençà de la restauració democràtica? Es factible la modernització d'una institució amb una resistència tan manifesta al canvi? No seria més adient plantejar una refundació?\n18 de febrer de 2009 a les 16:49:00 CET\nEl problema no és dels jutges, que són com són i suposo que hi ha de tot. El problema és dels successius governs que no s'han atrevit a posar-se les piles en l'agiornamento de la justícia. Fixa't que amb Hisenda s'ho van proposar i ho van aconseguir en pocs anys i d’una manera exemplar. Tot i que tampoc se m'escapa que pels governs de torn hisenda sempre s'ha associat amb ingressos i justícia amb despeses. Segur que aquest “petit detall” hi té quelcom a veure amb aquesta deixadesa continuada que han tingut els governs de tots colors.\n18 de febrer de 2009 a les 17:03:00 CET\nMiquel, Està clar que els jutges no són causants de la situació. Però com a vaguistes està clar que centrar les seves demandes en un àmbit corporatiu tampoc sol·luciona el problema.\nNoi de la renfe, d'acord amb tu. Per poder parlar de refundació faltaria un element addicional fonamental: està el poder judicial legitimat?\n18 de febrer de 2009 a les 17:07:00 CET\nLa "Justicia", funciona (millor o pitjor)... el "poder judicial", no.\nCal una modernització però ja de molts mecanismes judicials, però calen molts, molts mitjans i s'ha de tenir present que ha de ser un sistema garantista... per la qual cosa, no deixa de ser complicat.\n19 de febrer de 2009 a les 10:33:00 CET


titulars.cat: La negociació del tercer rescat a Grècia queda sota condició d'ajustos immediats i més durs\nLa negociació del tercer rescat a Grècia queda sota condició d'ajustos immediats i més durs\nLes propostes presentades per Atenes a l'hora de demanar el tercer rescat al MEDE i que van ser aprovades pel Parlament grec divendres passat, no han estat suficients per a l'Eurogrup ni per als caps d'Estat i de Govern de la zona euro. Després de tot un cap de setmana de negociacions, Tsipras hauria acceptat aquest mateix matí, allò que els socis de l'eurozona demanen finalment a Grècia: començar a aplicar, abans d'aquest dimecres, mesures addicionals respecte a la reforma de l'IVA i de les pensions a canvi de negociar un tercer rescat en el qual, segons els creditors grecs, també hauria de participar l'FMI i que podria arribar a ser d'una quantitat de 86.000 milions d'euros. S'hauria retirat, a més, la proposta d'una possible sortida de Grècia , durant cinc anys, de l'euro: una proposta que es va filtrar dissabte des del diari alemany Frankfurter Allgemeine Zeitung i que diumenge es va acabar reflectint en el document final elaborat per l'Eurogrup; l'hauria plantejat inicialment el ministre de Finances alemany, Wolfgang Schauble i l'haurien secundat altres països de l'eurozona, especialment, aquells més reticents a cedir i confiar davant les propostes gregues: aquests països, a més d'Alemanya, han estat sobretot Finlàndia, Holanda, Àustria i Eslovènia.\nEl president de l'Eurogrup, Jeroen Dijsselbloem, arribant a la\ncimera de dissabte / EU CONUCIL PRESS\nDes de dissabte, quan va començar la reunió de l'Eurogrup, la desconfiança cap a Grècia va ser el principal obstacle destacat per diversos representants dels altres països, atès que no veien clar que el govern de Tsipras acompleixi les seves promeses. Aquesta reunió que es va allargar durant unes 11 hores i encara va continuar durant el matí d'ahir va acabar sense acord, però va deixar un document amb les mesures addicionals que haurien d'exigir-se a Atenes per tal que els caps d'Estat i de Govern de la zona euro en prenguessin la decisió final a la reunió d'aquests, que va tenir lloc a continuació. Si bé finalment, el mateix diumenge, es va cancel·lar la segona reunió que en un principi havia de tenir lloc també a Brussel·les i que havia de comptar amb el els caps d'Estat i de Governs del conjunt de la Unió Europea, la reunió dels de la zona euro s'ha allargat unes 17 hores acabant aquest matí. D'altra banda, des de dissabte, i segons va anunciar el ministre d'Economia grec, Giorgos Stathakis, el control de capitals, que permet la retirada limitada d'efectiu als caixers automàtics del país, es preveu que continuï encara durant dos mesos, tot i que els bancs podrien reobrir durant aquesta setmana. En aquest sentit, alguns caixers només tenen disponibilitat de retirada per a 50 euros en lloc dels 60 permesos atès que comencen a escassejar els bitllets de 20. Pel que fa a l'Eurogrup, avui té com a fet destacat que haurà d'escollir el seu nou president, que serà o bé l'holandès Jeroen Dijsselbloem, qui actualment ocupa el càrrec, o bé l'actual ministre d'Economia espanyol, Luis de Guindos, a qui Alemanya ja li ha confiat el seu suport per tal de ser escollit.\nUna trobada bilateral realitzada en una pausa de la cimera de caps d'Estat i de Govern, per tal d'acostar posicions entre les parts: a l'esquerra, Tsipras i Tsakalotos en segon i tercer terme respectivament; a la dreta, Hollande i Merkel en primer i segon terme respectivament / EU COUNCIL PRESS


Seminari CEEC - Projectes col·laboratius i innovació oberta: Full de ruta.\nEl Clúster d'Eficiència Energètica de Catalunya, en col·laboració amb Xavier Ayneto, organitza aquest seminari sobre innovació oberta i col·laboració per a socis del CEEC el proper 20 de setembre de 9:30 a 11:30, a la Sala de Juntes del Col·legi d'Enginyers Industrials de Catalunya.\nEl propòsit d'aquesta jornada és abordar de forma operativa, la reflexió iniciada amb el nou pla estratègic, i també amb la conferència sobre innovació oberta impartida durant l'Assemblea del passat mes de juny, sobre el desenvolupament de projectes col·laboratius en el context de la innovació oberta .\nCom ja es va apuntar llavors, la complexitat i velocitat de les innovacions requerides en el context actual fan inviable un abordatge en solitari. D'altra banda, s'estan obrint infinitat d'oportunitats ja identificades en les línies estratègiques del Clúster. Davant d'això, l'única solució possible és el treball col·laboratiu i els enfocaments d'innovació oberta.\nDurant la sessió abordarem amb més detall la necessitat de la innovació oberta i la seva relació amb les activitats d'innovació interna i externa. També veurem quins són els escenaris d'èxit en aquest tipus de col·laboracions, i les especificitats de les relacions entre els diferents membres, especialment com tractar els punts de conflicte potencial existents.\nEs tracta doncs de generar debat i preparar el camí per al desplegament de l'objectiu estratègic de generar projectes col·laboratius en el si del Clúster d'Eficiència Energètica.\nNecessitat i naturalesa de la innovació oberta\nFuncions estratègiques bàsiques per a la innovació oberta\nCriteris estratègics per a l'externalització de la innovació i la R + D\nProtecció dels resultats de les activitats d'innovació\nMètodes de protecció i valoració de la IP\nModels d'Explotació i altres temes a considerar a els projectes en Col·laboració.\nLa jornada s'enfoca a empreses amb producte propi o amb capacitat de decisió sobre el desenvolupament de productes i especialment als seus directors generals, directors tècnics, o directors de R + D i innovació.\nLa jornada tindrà lloc el dia 20 de setembre al Col·legi d'Enginyers, de 9h 30 a 11h 30.\nPodeu completar el registre a l'esdeveniment a través del botó "Inscriure'm" d'aquesta web. Caldrà que us registreu com a usuaris de la web si no ho heu fet anteriorment. Per a qualsevol problema amb el registre podeu posar-vos en contacte amb nosaltres.\ndc., 20 setembre 2017 9:30 - 11:30\nAfegir al calendari 2017-09-2009:30 2017-09-2011:30 Europe/Madrid Seminari CEEC - Projectes col·laboratius i innovació oberta: Full de ruta. Barcelona info@clustereficiencia.cat\nSala de Juntes COEIC , Via Laietana, 39\n13 persones assistiràn a l'event


Un espai per a la comarca al centre mateix de Figueres - Alt Empordà\nUn espai per a la comarca al centre mateix de Figueres\n9 de març 2011, 16:13 publicada per Sergi Franquesa Olivares\nL'estiu començaran les obres per transformar l'antic escorxador en la Casa Empordà\nAquest estiu començarà la transformació de l'antic escorxador de Figueres en un espai que atragui i estiri els visitants del centre històric cap aquest sector de la ciutat. I ho farà, en una primera fase, com un espai rebatejat com a Casa Empordà, on es promocioni la comarca i, especialment, els productes autòctons. Això vol dir que els visitants tindran informació sobre pobles i productes alimentaris amb denominació d'origen o de qualitat de la comarca. I no només es tindrà informació sinó que també es podran adquirir els productes. Es calcula que hi ha gairebé 400 referències alimentaries que són característiques de l'Alt Empordà.\nAquesta temàtica ocuparà la nau central, mentre que a l'entrada es traslladarà l'oficina de turisme, que passarà a ser de primera categoria segons la nova normativa. També està previst un espai per fer-hi cursos i tallers en petit format. El que fins fa uns anys va ser el mercat del peix es transformarà en un espai de gestió i oficines.\nEl projecte, que ja va explicar aquest diari l'estiu passat, es va començar a gestar el 2008 i ara està previst que l'abril es puguin adjudicar les obres, amb la voluntat que s'inauguri a les festes de la Santa Creu de l'any vinent. De moment se'n farà una primera fase, amb un pressupost d'1,2 milions, i es deixa per més endavant actuar al lateral on ara hi ha l'arxiu comarcal, i també reformar la plaça de davant l'edifici. El projecte urbanístic per aquest espai urbà preveu també la desaparició dels aparcaments.\nTot plegat ha de fer que l'edifici sigui un reclam, principalment, per als visitants de la ciutat i que aquests allarguin el seu recorregut urbà més enllà dels carrers comercials i del Museu Dalí.\nEl Punt - 8/03/11


⏯ Un grup de pop-rock alternatiu del Pla d'Urgell estrena el seu primer disc | Lleida.com\n⏯ Un grup de pop-rock alternatiu del Pla d'Urgell estrena el seu primer disc\nVideo of I-nuits - LES DONES DEL CARRER\nVideo of I-nuits - LES FLORS DEL MEU JARDÍ\nEl grup I-nuits de Sidamon (Pla d'Urgell) ha publicat aquest dimarts el seu primer treball discogràfic amb temes propis. Es tracta d'un EP que conté cinc cançons de pop – rock alternatiu cantades en català i que porta per nom 'Em Rebel·lo'. I-nuits va avançar una de les cançons d'aquest disc el passat 29 d'abril. Es tracta del tema 'Les dones del carrer', que ja acumula mig miler de visualitzacions aYoutube.\nLa banda ha composat i treballat durant el darrer mig any els temes que s'inclouen en aquest primer disc. Ho han fet aprofitant l'aturada forçada en l'agenda de concerts a causa de la pandèmia. D'aquesta manera, la I-nuits fa el salt al terreny de les cançons pròpies després d'iniciar-se com a banda interpretant versions de pop-rock alternatiu.\nLes cançons d'aquest EP són: 'Així és fàcil', 'Les flors del meu jardí', 'Mirall endins','Les dones del carrer' i 'Em Rebel·lo'. Aborden missatges en clau feminista i de reivindicació del poder de la dona a la societat, però també busquen una reflexió sobre el moment actual i la necessitat de trencar motlles per fugir dels estereotips marcats des de les grans elits, entre d'altres qüestions.\nEnregistrat i mesclat a l'estudi El Zulo d'Almacelles (Segrià), el primer disc d'I-nuits ha estat produït per Albert Gilabert (Üensdai i Noisedrome), d'El Traster de Mollerussa, i masteritzat a Catmastering de Manresa.\nI-nuits presentarà el disc el pròxim diumenge 16 de maig a Bellvís en el marc d'un concert – vermut i més endavant tenen previst fer-ho a altres municipis de les comarques de Ponent com Penelles o Sidamon, entre d'altres.\nLa música demana pas en la programació de la Festa Major\nConcert a Lleida d'Ensemble LiberArte, amb dones joves que han aprés a tocar a una presó de El Salvador\nEl cor de l'orfeó lleidatà estrena ‘Spiritual' al Paradó de Roser de Lleida\nRovira Roure, 14-16, 7è A